
În Librăria lui W. Krafit în Sibiiu (Nagyszeben) se atia: 


Cărți de rugăciune. 
Tipărite cu litere latine: 


Acaftistul Preasfintei Născătoarei de Dumnezeu și alte 
Acafti:te şi Rugăciuni foarte evlavioase și de folos. 
Bu mic, cu o icoană în colori şi alte ilastraţiuni, leg. 
în catifea K 8.50, în piele fină (solid) K 4.80. în piele 
neagră (solid) K 3.50, fn K 1.75, în piele K 2.75, în 
piele elevant K 3.35, în imitaţiune de os, alb K 2.75, 
în imitaţiune de os, negru K 3.50, în imitaţiane de os 
cu cruce K 3.80, în imitaţiune de os cu medalie K 4.—, 
toate cu tăietură aurită, iar legate simplu K 1.20. 

Ceaslov sau Orologiu, cuprinzând Rugăciunile de seara, 
miezunoptica, Rugăciuni de dimineaţa, Ceasurile 
(Orele) și alte ragăciuni de folos, precum şi si- 
naxariul celor 12 luni ale anului. 80, frumos leg. 
K 2.10, leg. K 1.90. 

50 icoane în colori din testamentul vechiu și nou (Biblia) 
cu text la fiecare icoană, frumos legate 4.—. 
Laudă lui Dumnezeu. Carte de rugăciuni, leg. frumos 

K —.90, leg. în imitaţiune de os K 1.50. 
Noul Testament al Domnului şi Mântuitoriului (Ediţ. de 
societatea bibl. britan.), format mic, leg. —.50. 
Octoichul cel mic sau cele opt glasuri, cuprinzând slujba 
vecerniei, liturgiei. împreună cu glasurile, podobiile, 
catavasiile, irmoasele, polieleul, cu svetilnele și 
voscresnele de peste întreg anul. 8%, leg. în piele 
roșie K 3.—, leg. frumos K 1.80, leg. K 1.50. 

Patima și moartea Domnului nostru lisus Hristos, în 
versuri, 8° mic. leg. fromos K 2.—. 

Psaltirea prorocului şi împăratului David, format mare, 
leg. în piele roşie K 7.—, leg. fromos K 5.30. 

Tot aceea în format mic, leg. frumos K 1.80. 

Sfânta Scriptură a vechiului și noului Testament. (Biblia). 

(Ediţ. de societatea bibi. britan.), leg. à 2.— şi 4.—. 


Tipărite cu litere cirile: 


Acaftistul Preasfintei Născătoarei de Dumnezeu (roșu și 
negru tipărit cu icoanej. 8° mic, leg. în piele roșie 
cu copce K 3.60, leg. frumos K 2.70. 

Ceasiov. 8%, leg. în piele roșie cu copce K 3.—, leg. 
frumos K 1.60. 

Octoichul cel mic sau cele opt glasuri. 80, leg. în piele 
roșie cu copce K 3.05, leg. frumos K 1.60. 


Cărţi bisericeşti. 
Legătura se înţelege în piele roşie aurită. 


Tipărite cu litere latine: 


Apostol, carte ce cuprinde faptele și epist. Sfinţilor, 40 
leg. K 11.40. 

Liturgii ale sfinților noştri părinţi, 80 leg. K 7.90, 

Cazania mare ce cuprinde în sine Evangeliile tâicuite, 
40 leg. K 9.90. 

Evangelie sfântă și Dzeiască a sfinţilor Evang. K 18.30. 
Lepătura mai elegantă se compută după calitate. 

Evhologiu bogat (Molitvelnic) Rândueli şi Rugăciuni, 40 
leu. K 13.40. 

Mineiul pe fiecare lună în 12 tomuri, 40 leg. K 165.—. 

Octoich cel mare, 40 leg. K 26.—. 

Pentecostarul, carele cuprinde slujba din Dumineca Pa- 
ştilor până la Damineca tuturor sfinţilor. K 11.50. 

Orologiul cel mare, ilustrat, folio, leg. 23.80. 

Triodul, adecă trei cântări, 40 leg. 26.—. 


Tipărite cu litere cirile: 
Liturgia sfântă şi dumnezeiască, roșu și negru tipărită, 
40 leg. 8.—. A 
Pentecostariul cel mare, roșu şi negru tipărit, folio, 
leg. K 15.—. 

Simeon Bărnuţiu. 
(1808—1864). 


Simeon Bărnuţiu se trage din iobăgime 
pentru libertatea căreia a luptat viața întreagă 
cu sfântă însuflețire. Trecutul familiei lui e 
acelaș ca al întregei iobăgimi legate de glie. 

Modesta tradiție familiară știe să spună 
despre un moș al lui, care eră preot în Bocșa- 
română, și despre care mai mult nu știm. 

Fiul acestui necunoscut slujitor al alta- 
rului, loan Bărnuţiu, nu-i urmase în slujbă, dar 
ajunse și el față bisericească, cantor, la acelaș 
sfânt locaș de rugăciuni curate, pe care-l 
avuse bătrânul său tată. 

loan Bărnuţiu se căsători cu Ana Oros, în- 
săși fată de preot, și Dumnezeu îi dărui cu 
opt copii. Şase fete sau măritat după plu- 
gari cu stare, parte nobili, parte rescumpă- 
rați dela slujba domnească. Din cei doi frați 
unul se stinse la vârsta de 12 ani, și astfel 
rămase numai Simeon, cel mai mare, ca să 


fie gloria neamului. 
* 


Simeon Bărnuţiu s'a născut la 1808, în 21 
lulie, după calendarul vechiu, sau în 2 Au- 
gust după cel nou, în comuna Bocșa-română 
din comitatul Crasnei (azi al Sălagiului!). 

Prima carte care i s'a pus în mână, a fost 
Psaltirea și Ceaslovul, și cel care l-a 
întrodus, mai întâi, în tainele slovelor bătrâ- 
nești, a fost însuși părintele său. 

În vârstă de nouă ani pleacă la orașul din 
apropiere, Șimleul Silvaniei, unde învăță dela 
1818 până în primăvara anului 1820, când 
mântui învățăturile primare (normale). 


1) „Prot. Capit.“ Nr. 68, pag. 142. 


Studiile gramaticale și humanioare le-a 
făcut în Careiu. 

De aci veni la Blaj, să facă și cursul fi- 
lozofic de un an, pe care-l propuneă un 
canonic erudit, prepozitul de mai târziu, Ba- 
ziliu Raţiu (1783—1870), și sălăgianul cu 
„gubă“, în 1825—26 mântui studiile cu dis- 
tincție, fiind cel mai bun între „filozofii“ lui 
Raţiu. 

Dintru început, Simeon Bărnuţiu, ar fi dorit 
să-și aleagă o carieră iuridică pentru a pu- 
teă ajunge într'o diregătorie de stat. Dar 
erau greutăţi, cari nu-l îngăduiau să studieze 
dreptul: deoparte lipsiau mijloacele materiale, 
iar de alta, ceice nu erau nemeși nu puteau 
ajunge în oficii publice. Astfel se hotări să 
îmbrățoșeze și el cariera preoțească, singura 
cale, care să deschideă ușor tinerimei noastre 
cu carte. 

Intră deci, în toamna anului 1826, în Se- 
minariul diecezan din Blaj, unde petreci trei 
ani, până la 1829, în studiu încordat, ascul- 
tând cursurile celor mai buni teologi, ce-i 
aveă biserica unită pe vremea aceea. 

Astfel la teologia dogmatică aveă de profe- 
sor pe canonicul Demetriu Caian cel tânăr 
(1778—1832), un dascăl neobosit, care, cu 
erudiția sa câștigată la universitatea din Viena, 
nu mai puţin de treizeci de ani împodobise 
catedra aceasta, și care s'a distins și în li- 
teratura bisericească cu cele două cărți vo- 
luminoase din a sa Teologie Dogmatică, 
apărute în Blaj la 1804 și 1811. 


Studiul biblic îl propuneă canonicul Teo- 
1 

dor Pop de Ujfalu (1782—1835), care iarăși 
se numără între cei mai mari dascăli ai noștri. 
Dela 1804 când se rentoarse din Viena, 
unde-și făcù studiile teologice, și până la 
1834, când a înaintat la rangul de prepozit, își 
urmă nentrerupt cursurile savante la aceeaș 
catedră. În aceeaş vreme el desfășură și pe 
terenul literar o activitate spornică, precum se 
vede din seria scrierilor sale păstrate, cari însă, 
afară de Trista predică la înmormântarea 
Episcopului Bob (Blaj 1830) și Psaltirea 
sau cartea psalmilor (Blaj 1835), spre 
marea pagubă a literaturei noastre bisericești, 
au rămas netipărite. 


Teologia morală și pastorală o propunea. 


canonicul Gavrilă Stoica (1772—1836), teolog 
de Pojon; istoria bisericească o ascultă dela 
loan Lemenyi (1780—1861), care nu peste 


mult aveă să ajungă la cea nfai înaltă treaptă 


bisericească, în scaunul de Vlădică; și în 
sfârșit din dreptul canonic urmă învățăturile 
fostului său profesor de filozofie, Baziliu Raţiu, 
care și el ascultase la universitatea din Viena. 

lată dela cine primeă Bărnuţiu învățăturile 
sale temeinice. Erau toți oameni cu renume, 
cari știau și voiau să răspândească lumină 
în cariera lor de dascăli. Erau dascăli cu în- 
demnuri bune pentru tinerimea ce o povă- 
țuiau, și mai ales pentru Bărnuţiu, care aci 
primi baza erudiției sale de mai târziu. În- 
demnurile dascălilor se înfrăţiră cu talentul 
şi sârguința sa, ca să-l facă cel dintâiu, și 
să-l pună în fruntea tovarășilor de învățătură. 

* 

După părăsirea seminarului, Bărnuţiu por- 
nește munca sa îmbelșugată, care n'a încetat 
a se desfășură, plină de roade, pe toate te- 
renele, până aproape de sfârșitul vieții. 

Să-i vedem mai întâiu în serviciul bisericei. 

Deja la 4 Noemvrie 1829 i se oferise la 
gimnaziu catedra gramaticei superioare, adecă 
a sintaxei!), dar se vede că nu peste muit 
situația s'a schimbat, și el trece la slujba de 
archivar consistorial. 

Hărnicia cheltuită aci reiasă limpede din 
faptul, că abia trecuse anul, și mai marii săi 
îl aflară vrednic de a-l înaintă la una din 
cele mai importante catedre de atunci, la ca- 
tedra filozofiei în liceul cel nou, iar la patru 


1) Cf. „Protocolum Episcopale“ Nr. 804 din 1829. 


ani în urmă să simte iarăși lipsa lui în ad- 
ministrația bisericei. Fù chemat din nou la 
alte slujbe grele și cinstite: În 1834 fù ales 
notar consistorial și capitular!) și deodată fù 
distins și cu rangul de asesor consistorial*). 

Funcţiunile nouă în care să 'nălță, toate 
îi aduceau bun prilegiu de a-și înmulți cu- 
noștințele, de a culege informaţii din actele 
oficiale, ce-i treceau pin mâni, și de a cu- 
noaște de aproape starea bisericei și a în- 
tregei dieceze, 

Experiențele câștigate aici, la 1837, se îm- 
bogățesc cu altele nouă; în anul acesta Epis- 
copul îl luă ca secretar, la dieta din Sibiiu*). 
Din cele petrecute în această dietă săracă 
în rezultate, el învățţă a cunoaște relațiunile 
politice ale țării, dar mai cu seamă a putut 
să se convingă de primejdia cea mare ce 
ameninţă limba românească, căci deja în 
dieta aceasta sau manifestat încercările de 
a sugrumă limbile din patrie. La deosebite 
ocazii s'a discutat chestiunea limbei maghiare, 
cu scop de a înlocui prin ea, în toate afa- 
cerile publice, pe cea latină, și discuțiunile 
erau pregătirea legei dela 1842, în care se 
decretă moartea limbei române. 

Aici se zămisliră principiile și convingerile 
politice de mai târziu ale lui Bărnuţiu. 

Răstimpul de cinci ani, cu munca lor chel- 
tuită în slujba Conzistorului, a fost hotărîtoare 
pentru Bărnuţiu, și dacă rămâneă și mai de- 
parte în cariera aceasta, ar fi ajuns departe, 
poate la cea mai înaltă treaptă hierarchică. 
Dar soartea îl chemă spre alte idealuri, pe 
cari nu le puteă găsi în sânul consistorului. 

De aceea, la1839, nu din cauzaunor neplăceri, 
cum reiese din „notiţa biografică“ pusă în frun- 
tea Dreptului public al Românilor") 
ci din îndemnul inimei sale și din zelul de a 
contribui și dânsul la înaintarea intelectuală 
și morală a neamului, prin școală, se ren- 
toarce iarăși la catedra avută”). La plecare 
capitlul îl numi om credincios oficiului 
său, în cel mai desăvârșit sens al 


1) Cf. „Prot. Capit.“ Nr. 68, pag. 142; „Prot. Consist.“ 
Nr. 208 din 1834. 

2) Cf. „Schematismus Dioeceseos Fogarasiensis, pe 
an. 1835, pag. 5. 

3) Bariț în „Observatorul“ din 1880 Nr. 47, pag. 186. 

1) Pag. X. 

5) „Prot Capit.“ Nr. 88, pag. 155. 

cuvântului, șicuratprecum atrebuit 
să fie:... „hominem officii sui in pleno voca- 
buli sensu fidelem, accuratum, eumque fuisse, 


qui debuit esse“ '). 
* 


Până la 1848, Bărnuţiu s'a făcut celebru ca 
profesor. 

Ca profesor îl întâlnim mai întâiu în 1830. 

În anul acesta gimnaziul din Blaj, cu în- 
cuviințare dela guvern, se ridică la rang de 
liceu, ca ori și care altul din cele puţine 
câte erau în Ardeal:). Tot atunci şi cursul 
filozofic se completă dela unul, la doi ani, 
având să înceapă în cadre largi și cu puteri noi. 

lar dascălii, cari aveau să pornească în 
toamna anului 1830 liceul, cu o chemare așa 
de frumoasă erau Nicolae Marcu (1803—1867) 
pentru matematică și fizică, și Bărnuţiu pentru 
logică, metafizică și etică. 

În această catedră Bărnuţiu fù numit la 
22 Octomvrie 1830). 

Până la 1832 avù numai filozofia; în 1832 
și 1833 a luat însă pe lângă aceasta și is- 
toria universală. Dar la începutul anului școlar 
1833/34 liceul se lărgește și mai departe, 
și fiecare studiu filozofic primi profesor deo- 
sebit. Astfel Nicolae Marcu rămase numai la 
fizică, teoretică și experimentală; matematica 
teoretică și aplicată sa dat noului profesor, 
loan Cristocian (1810—1844); istoria univer- 
sală o luă loan Rusu (1811—1843), celebrul 
autor de mai târziu al Icoanei pămân- 
tului, iar Bărnuţiu rămase numai la filozofie. 

În vremea aceasta, dela 1830 și până la 
1834, Bărnuţiu mai îndeplineă și slujba de „stu- 
diorum praefectus“ în seminarul teologic; sub- 
rector însă, precum se află greșit, mai în toate 
biografiile sale, n'a fost niciodată. Acest oficiu 
eră, și atunci ca și azi pentru partea econo- 
mică, și-l îndeplineă la 1830—31, Leontin 
Ramonţai, la 1831—32 Teodor Pastin, iar la 
1832—34 loan Moldovan. 

Ca prefect de studii a întrodus o inova- 
țiune foarte de preţ în Protocollum clas- 
sificationum ductum pro auditoribus 
studiorum theologicorum in Semi- 
nario dioecesano Blasiensi. Anume el 


1) „Prot. Capit.“ Nr. 92, pag. 156. 
) „Decr. guv.*, 11 Sept. 1830. Nr. 3387. 
5) „Prot. Consist.“ Nr. 10 din 1830. 

a fost cel dintâi prefect, care a dat infor- 
maţii complecte asupra teologilor, înlesnind 
prin aceasta în mod esenţial munca celuice 
va scrie cândva trecutul acestui vechiu şi 
istoric seminar. 

El a fost cel dintâi prefect, care a sădit 
în inimile seminariștilor încredințați cârmui- 
rei sale disciplinare, nu numai virtuțile creș- 
tine, ci și idei politice și naționale. 

Pe vremea lui au teologii din Blaj prima- 
oară gazete în seminarul lor, și tot sub el 
s'a înființat, între zidurile liniștite ale bătrâ- 
nului seminar, și primul teatru de diletanți 
al teologilor de aci. Intelectualii Și „grecii“ 
din Blaj, sub conducerea lui, văzură mai întâi, 
la Sărbătorile Crăciunului din 1833, teatru 
românesc, care se deschideă cu două piese 
traduse, una a lui Cipariu, și alta a lui Rusu '). 

Dela catedră, să însuflețeă pentru filozofii 
germani Kant, Hegel, Fichte, Krug și Her- 
bart, cari erau la modă și agitau mult spi- 
ritele, mai ales ale Germanilor. 

Am văzut cum la 1834 Bărnuţiu părăsi ca- 
tedra ca să intre în slujba consistorului și 
a capitlului. La 1839 însă vine din nou să-și 
ocupe catedra de filozofie, care erà idealul său. 

Curentul pornit până la 1834, nu se opri 
nici după depărtarea sa, căci catedra de filo- 
zofie în tut răstimpul acesta, până la 1839, o 
avuse iarăşi om luminat, însuși prietin lui 
Bărnuţ și mare aderent al principiilor lui, 
care eră loan Dragomir (1811—1883), mort 
ca protopop în Băinţ. 

Bărnuţiu deci nu veneă să înceapă, ci să 
continue numai, și să încoroneze munca sa. 

De astădată eră bucuros să facă o schim- 
bare radicală, să întroducă o înoire fericită 
în filozofia școalelor din Blaj, începi să pre- 
deie primaoară, în românește această știință 
moartă, împrumutându-i viață, și, după îm- 
prejurări, toată aplicația practică. 

„Am socotit — scrie lui Barițiu la 17 Oct. 
1839 — să scap pe încet și încât mă vor lăsă 
împrejurările din afară, filozofia din jugul și 
robia limbei latinești (batăr de jumătate), în 
care gemând și înădușită fiind astăzi, tare 
puţin au luminat minţile auzitorilor români, 


1) Cf. Barițiu, în „Observatorul“ din 1880. Nr. 22, 
pag. 86. 
1* 

că au fost după toată etimologia cuvântului 
și înțelesul, numai roaba teologiei; da nu 
roabă, ce merge cu lumina aprinsă înaintea 
doamnă-sa, că atunci tot ar mai fi ceva, ci 
roabă care poartă șlepu dindărăpt“.!) 

Ajung aceste cuvinte ale sale, ca să vedem 
ideile nouă, cu cari intră acum de a doua 
oară în catedra sa de dascăl. „Nu erâ menit 
— zice dl lorga — să fie un scriitor sau un 
ziarist, că învățământul în forma lui cea mai 
înaltă eră menirea lui; pe principii eterne el 
voiă să razime o nouă concepție a datoriei 
neamului său față de sine însuși și de ome- 
nire, și ajunse astfel la filozofia dreptului, la 
dreptul constituțional, la teorii proprii cu pri- 
vire la viața politică a neamului“.?) 

Alexandru Papiu Ilarian a zis, cu tot dreptul, 
că nu învățătura ci spiritul lipseă în școalele 
din Blaj până pe vremea lui Bărnuţiu.) 

Elementul acesta dătător de viață în desvol- 
tarea firească a oricărui popor căută Bărnuţiu, 
să-l trezească și întărească în sufletele tine- 
rilor români, ce să îngrămădeau, din toate 
părţile țării, la școalele din Blaj. 

Și în opera sa măreaţă, ce se desfășură 
zi de zi în proporţii uriașe, el, pe lângă știința 
sa vastă și tăria sufletească, se răzimă și pe 
conlucrarea și entuziasmul tovarășilor săi de 
muncă, cari toți veniau din răsputeri să răs- 
pândească aceleași idei, să colaboreze la 
acelaș ideal sfânt, ce cuprinsese lumea ro- 
mânească. 

Cipariu deschideă cartea limbei românești, 
și demonstrând originea și frumseţele ei, în- 
demnă pe toți cu scrisul și cu puterea graiului 
viu, să-și cultive limba strămoșească. 

Nicolae Marcu și loan Cristocianu cercau 
să arete în cursurile lor românești, într'o vreme, 
când aceasta nici Ungurii n'o făceau, că și 
cele mai grele și mai abstracte sisteme de 
ştiinţe, ca fizica și matematica, încă să pot 
predă în limba naţională. 

La teologie Demetriu Boer (1812—1871) 
propuneă istoria bisericească și dreptul ca- 


1) Publ, de G. Bogdan-Duică în „Tribuna Poporului“, 
an VII. Nr. 43 din 18 Martie 1903. 

=) „Istoria literaturei româneşti ih veacul al XIX-lea“. 
Bucureşti 1907, vol. |, pag. 301. 

3) „Istoria Românilor din Dacia superioară“. Viena 
1851, tom. |, pag. 228. 

nonic, de asemenea în românește, având și 
el aceeași țintă. 

lar loan Rusu propagă spiritul și simţirea 
românească, dela catedra sa de istorie și geo- 
grafie. Tinerilor setoși de învățături nouă, 
el le propuneă istoria universală, dar ea cu- 
prindeă în sine și altă istorie, istoria neamului 
său obidit.!) Și învăţăturile sale glăsuiau astfel, 
încât inspirau îngrijiri serioase celor dela gu- 
vern, care nici nu întârziă să facă atent pe 
episcopul Lemenyi la această împrejurare, și 
să ceară, ca istoria universală să nu mai fie 
studiu obligat în liceu, deoarece prin acest 
studiu se agită sentimente nouă în tinerime.?) 

In sfârșit Bărnuţiu veneă cu filozofia, și cu 
excursiunile ce făceă din dreptul firii și dreptul 
constituțional, el deșteptă sentimente amorțite 
și umpleă suiletele tineretului cu văpaia en- 
tuziasmului național. Cu prelegerile sale el 
prindeă și produceă o revoluție a spiritelor. 
Invățăturile sale răsunau în glas de Arhangel. 
Din catedra sa se desprind idei liberale, în- 
vățături nouă și neobicinuite până atunci în 
școalele Blajului. Traduce pe Krug,:) filozoful 
vremii, în românește, ca și Cipariu, și-l în- 
soțește cu explicările de lipsă, cari, izvorite 
dintr'o inimă înflăcărată, spuneau de drepturi 
mari, sfinte, cari le dă firea și Dumnezeirea 
fiecărui om și popor. . 

Și însuflețindu-se dascălul, însuflețeă de- 
odată și pe cei ce-l ascultau, tinerimea căută 
la el ca la un om din alte vremuri, sorbind 
cu sete prelegerile sale și ascultând cu lacrimi 
în ochi lucruri, cari li se spuneau pentru 
întâiaoară așa de convingător și întro limbă 
atât de elocventă. 

Dar acest dascăl filozof, care în câțiva ani 
a prefăcut din catedră spiritele tinerimei, îm- 
prăștiind lumină în calea ei, și învățându-o 
să cunoască, pe baza adevăratelor principii 
filozofice, drepturile naturale și indescriptibile 
ale omului și ale individualității naţionale, — 
nu putii să rămână mult în situaţia de acum. 

Amestecat și el în procesul urzit contra 
episcopului Lemenyi, la 7 Martie 1845, fu 


1) Cf. „Papiu Ilarian“, op. cit. Tom. |, pag. 230. 

) Cf. „Papiu Ilarian“, tot acolo, pag. 232. 

3) Cf. Despre traducătorii români ai lui Krug, G. 
Bogdan-Duică, „Cantianii români“ în „Sămănă- 
torul“ de pe 1904. Nr. 6. 

destituit din catedră, și trimis la parohia 
Beude din So!nocul interior.!) 

Dar n'a primit să meargă,?) căci precum 
singur se exprimă unui prietin, când erà pus 
pe uliţă „la sate navem ce căută, căci 
mam sămănat, nici am secerat acolo, apoi 
car, plug, boi și sămânță nu avem, ca să 
sămănăm de aci înainte, nici bani ca să ne 
cumpărăm aceste“.*) 

Așteptă deci altă dreptate, care însă nu-i 
veni. 

In fine, la 22 Octobre acelaş an, dimpreună 
cu alți dascăli luminați și cu vederi nouă, 
fù şters pentru totdeuna din clerul diecezei.*) 

Și acum, lipsit de catedră și șters din șirul 
preoților, dascălul celebru se retrage la Sibiiu, 
ca acolo să înceapă o nouă carieră: să înveţe 
drepturile, cu care nădăjduiă să trăiască, și 
să fie mai folositor neamului său. 

Doi ani de zile îl aflăm pe băncile aca- 
demiei săsești între ascultătorii facultăţii, în- 
conjurat de cinstea și iubirea conaționalilor 
săi, ca „cel mai învăţat și mai popular bărbat 
al Ardealului“, precum l-a numit George Sion 
în ale sale „Suveniri contimporane“.*) 

Când se întoarse iar la Blaj, eră la 1848; acum 
vine în triumf, să-și cucerească nemurirea. 

* 

In aceeași vreme când Bărnuţiu se consacră 
în Sibiiu studiilor sale, în liniște și retras de 
lume, sosi vremea libertăţii, anul 1848, care 
pentru el este cea mai strălucită epocă din 
toată viaţa sa. 

Bărnuţiu este sufletul adunării naționale, a 
celei mai înalte manifestări naționale a Ro- 
mânilor ardeleni din veacul al XIX-lea. 

Când în preajma mișcărilor revoluționare 
din 1848, Românii ardeleni se aflau în cea 
mai mare încurcătură, și nu știau ce drum 
să apuce, atunci se aude o voce slabă, care 
arătă calea cea dreaptă cerută de adevăratele 
interese ale poporului român. Erà glasul lui 
Bărnuţiu, care în două proclamaţiuni, din 25 
și din 26 Martie 1848, rezumă un program 


1) „Prot. praes.“ Nr. 186 din 1845. 

2) „Prot. praes.“ Nr. 618 din 1845. 

2) Cit. în „Amicul Familiei“ din 1890, Nr. 1 pag. 6. 

1) Cf. Barițiu, „Părţi alese din Istoria Transilvaniei“. 
Sibiiu 1889, vol. I, pag. 757. 

5) Cit. în „Amicul Familiei“ din 1890, Nr. 2, pag. 21. 

național politic: congres național ro- 
mân, libertate individuală prin su- 
primarea iobăgiei, și libertate na- 
țională prin reașezarea poporului 
în drepturile sale. 

In scurtă vreme proclamațiunile lui Bărnuţiu 
deveniră programul întreg poporului român 
din Ardeal, și tot în urma lor veniră adunarea 
dela Dumineca Tomii, și adunarea națională 
din 3/15 Maiu. 

La Dumineca Tomii, mulțimea adunată îl 
aşteptă cu nerăbdare, și când eră să intre în 
Blaj, de unde cu trei ani mai nainte plecase 
cu rușine, poporul alergă înaintea lui, să 
grămădesc toți pe întrecute să-i desprindă 
caii și să-l ducă în triumf. 

Atunci rosti Bărnuţiu memorabiiele cuvinte: 
„Acum nu este timpul, fraţilor, să 
băgăm pe oameni în jug, ci să-i 
scoatem; lăsați dar să tragă vitele, 
că voi ați tras destul, și acum săfim 
oameni liberi“!)) 

Dumineca Tomii se așteptă cu groază; și 
ea sosi, dar senină și mângăietoare, ca și 
când ar fi vrut să desmintă pe toți cei fricoși, 
şi să rușineze pe toți cei bănuitori de rele. 
Ea ş'a petrecut cu multă înălțare de suflete, 
dar în pace și ordine frumoasă. 

Și aci în cea mai mare parte, meritul re- 
vine prudinței lui Bărnuţiu, care în profeticele 
sale învățături ce le spuneă poporului în 
fața catedralei, vorbeă nu numai de unire, 
armonie și statornicie întru apărarea dreptu- 
rilor, ci în același timp el știi să îndemne 
pe toţi la pace și liniște.?) 

Adunarea dela Dumineca Tomii a fost până 
atunci cea dintâi adunare națională româ- 
nească în Ardeal. 

Ce e drept, wa fost constituită după toate 
cerințele unei adunări de feliul ei. N'au fost 


1) „Papiu larian“, op. cit. Tom. Il, pag. 144. 

2) Comisarii ungureşti dela aceeaş adunare, în re- 
lațiunea lor cătră comitele suprem al Albei de jos, 
între altele, astfel se exprimă despre Bărnuţiu:... 
„Barnutz Simont a nép kihozvân [a papnevelő inté- 
zetbâ!], ezis a templom tornâczâra felăilot, és egy 
nagyon csendesit és törvényes szellemű 
beszéde által igyekezett a népet csendes- 
ségre birni, melynek úgy látszott nagy ha- 
tása is volt“. Vezi Papiu Harian, op. cit., tom. I, 
pag. 281. 

aici nici prezidenţi, nici notari, nu s'au rostit 
discursuri și nu s'au adus deciziuni după un 
program mai nainte stabilit, căci baionetele 
soldaţilor orânduiți de guvern, nu îngă uiau 
şi Românilor să facă, ceeace puteau face, și 
ce făceau celelalte națiuni din țară. 

Cu toate acestea însă, ea a dat Românilor - 
întruniţi destul prilegiu să se înțeleagă asupra 
celor ce aveau 
de făcut la pro- 
xima adunare. 
Ea revărsă în 

sufletele tu- 

turor celor păr- 
tași conștiința 
demnităţii lor 
de neam, însu- 
flețire pentru 
ideia libertăţii 
și pentru drep- 
turile ce li se 
cuvineau. In 
scurt, ea a fost 
pregătirea adu- 
nării dela 3/15 
Maiu. 

Urmă apoi 
ziua măreață 
dela 3/15 Maiu 
cu memorabila 
adunare națio- 

nală de pe 
Câmpul liber- 
tății, în care se 
croiă sloboze- 
nia unui neam 
mare; se chemă 
la zile mai bune 
un popor din pierzare; se vesteă lumei puterea 
de viață a poporului român; iubirea lui de 
limbă şi de moşie; și se arătă credința lui 
tare în Dumnezeu și dreptate, și alipirea 
lui cătră un tron clătinat în temelia sa 
crăiască. 

De data aceasta Bărnuţiu fu ales vice-pre- 
ședinte?) al adunării alăturea de Gheorghe 
Barițiu, şi ca atare el veneă s'o împodobească 
mai mult decât ori și care altul. 

Discursul său, despre relațiunile Românilor 


1) „Papiu Ilarian“, op. cit, tom. Il, pag. 292. 


Simeon Bărnuţiu. 


cu Ungurii și despre libertatea naţională 
rostit cu acest prilegiu în fața altarului cate- 
dralei va rămâneă veșnic memorabil, ca ex- 
presie fidelă a dorințelor poporului român 
din acele timpuri. 

La propunerile sale, adunarea s'a ținut afară 
pe câmp, ca astfel nime din cei veniți să nu 
lipsească dela adunare; câmpul de lângă 
Blaj, unde s'a 
ținut adunarea, 
sa numit pen- 
tru totdeauna 
Câmpul li- 
bertăţii; adu- 
narea s'a pro- 
clamat de adu- 
nare generală 
a naţiunei; na- 
țiunea s'a de- 
clarat credin- 
cioasă împăra- 

tului, şi sa 
proclamat de 
sine stătătoare 
și de parte în- 

tregitoare a 
Transilvaniei; 
în sfârșit pa- 
truzeci de mii 

de reprezen- 
tanți ai unui 
popor subiu” 
gat, cu mânile 
spre cer, în ju- 

rământ sfânt 
zu chemat pe 
Dumnezeu cel 
_ atotputernic 

mărturie, că vor rămâneà pururea credincioși 
cătră împărat, cătră patrie, şi cătră națiunea 
română.!) — Ideia sfântă de naționalitate s'a 
înrădăcinat în toate “inimile. Dar aceasta nu 
eră de ajuns; trebuiă dusă și la îndeplinire. 
Spre acest scop sa ales comitetul perma- 
nent cu reședința în Sibiiu, și compus din 
25 membrii cu episcopul Șaguna în frunte. 
In acel comitet intră și Bărnuţiu ca căpetenie 
de frunte, ca vice-președinte.?) 


1) Cf. „Papiu Ilarian“, op. cit. tom. II. pag. 292—293, 
*) „Papiu Ilarian“, op. cit, tom. II. pag. 300, 

“In adunarea din Septemvrie a aceluiaș an, 
comitetul din Maiu fù destituit și ales un 
alt comitet, comitetul de pacificare, creat 
din membri: N. Bălășescu, Bărnuţiu, Laurian, 
Cipariu, Florian Micheș și loan Bran. Bărnuţiu 
a fost președintele acestui comitet, și astfel 
fù recunoscut de conducătorul întregei mişcări 
naționale. 

Ca președinte al comitetului de pacificare 
el conduse cu cea mai mare înțelepciune 
cauza națională, precum dovedesc toate actele 
comitetului națiunei ro- 
mâne din 1848-—49, în 
care, pas de pas, în- 
tâlnim numele lui Băr- 
nuțiu, până la disol- 
varea comitetului. 

La 11 Martie 1849, 
când Bem luase Sibiiul, 
Bărnuţiu cade în mâna 
potrivnicilor, noaptea 
în frig și zăpadă sări 
peste zidurile orașului, 
însoțit de tânărul Nic. 
Stoica, dar la părinţii 
acestuia, cari înșiși erau 
gata de plecare, nu află 
adăpost și astfel trebui 
să-și urmeze fuga spre 
România. 

După multe suferințe 
și arestat în două rân- 
duri, la Râmnicul-Vâl- 
cei și la Turnul-Se- 
verin, în sfârșit, ajunge 
la Constantinopol, de unde în 6 lunie acelaș 
an pleacă mai departe, peste Smirna, Siva, 
Corcira şi Triest, la Viena să se înțeleagă 
cu deputații români — cari mai rămaseră 
acolo — despre cele ce erau de făcut în 
cauza națională. i 

În Viena a petrecut dela 23 lunie până la 
2 Septemvrie aceluiaș an, când s'a întors înapoi 
în patrie. Dar n'a rămas mult. Căci dupăce 
căpătă mandat dela Românii din Ardeal, spre 
a lucră împreună cu mai mulți alții pe lângă 
ministerul din Viena pentru rezolvirea cauzei 
naţionale, în luna lui Noemvrie se întoarce 
iarăși în capitala împărătească. 

Dar slab la trup și bolnăvicios, în cursul 


drumului slăbise așa de tare, încât la 16 De- 
cemvrie fù nevoit să plece în Saxonia, pentru 
a-şi căută de sănătate, la un medic specialist. 

Începuse să-l tortureze insomnia. 

În 23 Ianuarie 1850 se rentoarce în Viena, 
și la sfatul medicului se așeză în satul Kalten- 
leutgeben din apropiere, supunându-se la o 
cură de apă rece. 

Agitaţiunile anilor trecuţi, plini de zguduire, 
îi zdruncinară sănătatea; cu toate acestea el 
se interesă de toate chestiunile naționale, și 
țineă în continuă in- 
formaţie pe bărbații 
conducători de acasă, 
despre dispoziţiile cer- 
curilor hotăritoare din 
Viena, și despre toate 
lucrurile ce priviau pe 
Români. 

Între altele, la 14 Apr. 
1850 scrie, că depu- 
tațiunea naţională, în 
10 Martie, s'a prezentat 
la Împăratulcuo petiție, 
să decidă cât mai cu- 
rând în cauza Români- 
lor, și acesta le-a răs- 
puns: „Ich werde mir 
von meinen Ministern 
Bericht erstatten lassen 
und Sie können ver- 
sichert sein, dass die 

billigen Wünsche 
der Romänen erfüllt 
`- werden.“') 

Cum s'au împlinit făgăduințelageilelor mari; 
care a fost răsplata împărătească — să-i 
zicem așa, căci vineă dela Împăratul — pentru 
neam, o știm cu toţii... Încât pentru răsplata 
proprie a lui Bărnuţiu, pentru meritele câștigate 
sub durata revoluţiei prin credință și ade- 
rință cătră tron, precum şi prin ţinuta și lu- 
crarea sa în interesul statului, ajunge să 
spunem, că sa bucurat și el de o medalie 
împărătească. La 21 August 1850, Împăratul 
decoră câțiva bărbaţi mai distinși dintre căr- 
turarii români ardeleni şi între aceștia eră și 
Simeon Bărnuţiu, căruia i sa dat crucea 


1) Cit. în „Amicul Familiei“ din 1890, Nr. 2, pag. 23, 

de aur cu coroană pentru merite (das 
goldene Verdienstkreuz mit der Krone.!) 

Crucea s'a primit. Dar de astădată nu s'a 
auzit cuvântul periculos, ca la discipolul său 
de odinioară, Alexandru Papiu Ilarian, care din 
asemenea prilegiu de înaltă distincție, spuneă, 
cu ne 'nfricare, adevăruri cari dureau... 

* 


Bărnuţiu, văzând că reacţiunea triumfă în 
toate părţile, se hotărî să studieze mai de- 
parte drepturile. Cu acest gând, încă în se- 
mestrul de iarnă al anului școl. 1850--51, 
ascultă mai multe prelegeri iuridice la Uni- 
versitatea din Viena, iar la 5 Maiu 1851 se 
înscrie la facultatea de drept, ca ascultător 
ordinar. Dar în Viena, de unde prefectul tot 
mereu îl îndrumă afară, n'a stat decât trei 
semestre. 

La 11 Octomvrie 1852 îl vedem în drum 
spre Italia, spre care se îndreptau în aceeaș 
vreme, și dela aceeaș universitate, încă doi , 
tribuni Alexandru Papiu Ilarian și losif Hodoș. 
Toţi trei plecau să-și mântue studiile, dară 
nici unul din ei nu plecă mânat de „dorul 
ne 'mvins pentru aceea țară, din carea știau * 
ei că națiunea română își are cartea sa de = 
Babtism, cunoscută lumei întregi cu numele 
de columna lui Traian“, cum credeă George 
Bariţiu,*) ci pentru alte cuvinte, că în Viena 
nu se mai aflau în deplină siguranță. 

În 18 Octomvrie sosește în Pavia, unde 
după o groază de neplăceri, pe care singur 
ni le spune în memoriile sale netipărite, în 
sfârșit prin luna Noemvrie ajunge să se în- 
scrie la universitate. Aci petrece până în 
lunie 1854.“ 5 a lunei acesteia face al pa- 
trălea, și cel din urmă riguros, în 6 se pro- 
movează la rangul de doctor în drept, iar 
în 7 pleacă spre casă. 

După o călătorie de șasă zile, la 13 Iunie, 
se află deja în Viena, unde eră pregătită calea 
să i se dea o slujbă austriacă, precum apare 
evident din o scrisoare ce-i veneă dela se- 
cretarul ministerial Heufler.%). Dar el preferi 
să treacă în Moldova, unde la propunerea 
lui Laurian, i se deschideă o frumoasă 


1) „Wiener Zeitung“ Nr. 228 de 24 Sept. 1850. 
3) Cf. „Observatorul“ din 1880, Nr. 97, pag. 390. 
3) Cf. „Amicul Familiei“ din 1890, Nr. 2 pag. 24, 

carieră, la catedra de filozofie în gimnaziul 
academiei.!) 

Ceri deci în 16 Noemvrie voie dela Bach, 
ministru de interne, să poată primi, ca ce- 
tăţean austriac, catedra oferită în Moldova, 
pe care, cu știre împărătească, o primi la 
21 Decemvrie.2) Prevăzut și cu această scri- 
soare, la 24 Decemvrie 1854 pleacă, peste 
Lemberg și Cernăuţi, la lași și în lanuarie 1855 
începe lecţiile sale de filozofie. 

La catedra sa nouă Bărnuţiu începe o muncă 
entuziastă și cinstită, care s'a cheltuit cu 
demnitate și cu folos pentru înflorirea școalei 
și pentru lăţirea culturei intelectuale și mo- 
rale, fără de care nu se puteă o regenerare 
a învățământului. 

Erudițţia sa vastă, priceperea adâncă și 
râvna de muncă deja la început îl face cu- 
noscut: în acelaș an fù numit locţiitor de 
inspector al școalelor, în locul lui Laurian, 
trimis, în cauza Principatelor, la Conferinţa 
* din Viena, iar după spargerea conferinței în- 
sărcinat cu altă misiune, de a vizită școalele 
mai de renume din Germania. 

Ca locţiitor de inspector, Bărnuţiu lucră 
| din răsputeri pentru ridicarea facultății filo- 


£ zofice și juridice, care la stăruințele sale s'a 


şi deschis încă în cursul anului 1855: la cea 
dintâi primi catedra de filozofie, iar la cea 
de a doua catedra dreptului natural politic 
și privat.?). 

Mai târziu i se propune definitiv inspecto- 
ratul școalelor,*) dar el nu l-a primit: modest 
și mulțumit cu cariera profesorală, rămase 
și pe mai departe în situația veche, cu care 
sa împrietinit, și pe care nu mai voiă s'o 
schimbe cu nici o altă slujbă. 

La 1862 abzice dela gimnaziul academic și 
rămâne numai la catedrele dela facultate,) 
ca astfel cu atât mai liber și mai intensiv 
să se poată consacră studiilor sale de filo- 
zofie și de drept. 


1) Scrisoarea Depart. Instr. Publ. de dto 10 Sept. 
1854 Secț. 1. Nr. 5574. 

2) Scrisoarea Ministeriului de interne de dto 1 Dec. 
1854, nr. 13536. 

5) Prefaţa dela Dreptul publical Românilor, 
pag. XXV. 

1) Ibidem, pag. XXV. 

5) Ibidem, pag. XXV, 

Dar nu mai aveă multe, căci zelul slujbei 
sale îl istovise fără de vreme. 

Cătră sfârşitul anului următor eră numai 
umbra omului de altădată: abia se mai puteă 
țineă pe picioare corpul debil și istovit de 
muncă și de suferințe. 

În sfârșit, prin luna Decemvrie 1863, o 
boală grea nervoasă, împreunată cu o insomnie 
fără leac, puse capăt învățăturilor sale érudite! 

Cu totul, Bărnuţiu petreci nouă ani în 
Moldova, ca profesor, vestind de pe cate- 
drele sale, cu demnitate, cu entuziasm și cu 
folos tainele filozofiei, dreptul ginţilor, dreptul 
public și dreptul constituțional. 

Care a fost activitatea de profesor, și cum 
s'au desfășurat dela catedră principiile sale 
în cursul acestor nouă ani, se spune limpede 
și cu sentiment în Elogiile aduse memoriei 
sale de foștii săi discipoli: George Mârzescu, 
|. Dârzeu, Teodor Lateș și Alexandru Geor- 
ghiu'). Dar cel care l-a caracterizat mai fidel, 
și care mai mult decât oricine a știut să-și 
eterniseze reminișcențele și impresiile despre 
măiestrul său dascăl, este Alexandru B. 
Brandea. 3 

Drept aceea nu vom greși, dacă vom re- 
produce și noi la acest loc, o parte din fru- 
mosul său panegiric. 

„llustrul nostru profesor — zice Brandea 
—  învățându-ne aceste științe (filozofia cu 
părțile ei) a stors admirațiunea și venera- 
țiunea noastră prin modul cum știă el să 
deștepte interesul și atențiunea noastră pentru 
cele mai grele și mai delicate chestiuni filo- 
zofice, făcându-le clare, ușoare și accesibile 
minților noastre; prin focul, căldura și ențu- 
siasmul întradevăr orator, cu care știă să 
înalțe spiritele noastre și să ne transpoarte 
inimile; prin puterea cea miraculoasă cu care 
știă să ne convingă despre absoluta necesitate 
a tuturor legilor morale și a supunerii tuturor 
lucrărilor noastre la decisiunea cea nefali- 
bilă a tribunalului conștiinței noastre; prin 
învățăturile cele utile și frumoase, care ni le 
făceă asupra divinității și nemuririi sufletului, 
două condițiuni nedispensabile pentru exi- 
stența unei ordine cozmice morale, al căreia 
membru caută să fie omul, ca ființă morală 


1) Vezi tot acolo, pag. XXVI—XXXIII. 

şi rațională; prin deosebita abilitate ce avea 
de a ne scoate din indiferentismul și apatia 
morală în care ne aflam, și de a ne inspiră 
ardoare și amor pentru virtute, adevăr, pentru 
bine și frumos... Nici unul nu eră între stu- 
denţi, care ieșind dela prelegerile sale filo- 
zofice, să nu să fi simțit întradevăr ameliorat 
spiritualminte și moralminte, și coroborat cu 
o putere și voință nouă pentru îndeplinirea 
tuturor datoriilor sale. Niciodată nu vom 
puteă uită reflexiunile și învățăturile sale 
asupra omului virtuos! Acela, zicea el, care 
știe să domnească asupra simțămin- 
telor și înclinațiunilor sale, acela 
care știe să pună sub jug pasiunile 
și afectele sale, acela asupracăruia 
egoismul,interesul personal și dorin- 
tele simţuale nu au putere şi in- 
fluință, acela care în orice ocaziune, 
fie în public, fie singur și fără mar- 
tori, nu face decât ce e bine, just şi 
onest, fără nici o consideraţiune la 
voturile cele secretealeinimiisale: 
numai acela singur, este om întradevăr 
virtuos. 

„Prelegerile însă, pe cari eminentul nostru 
profesor le făceă cu mai mare măiestrie și 
abilitate, cu mai multă intiditate și eleganţă, 
cu mai mare precelenţă și clasicitate; prele- 
gerile, cari au lăsat urme mai indelebile și 
mai neperitoare în memoria noastră, erau 
acele de dreptul natural public și privat, 
acele de dreptul internațional și mai ales 
acele de dreptul -public și constituţional al 
Românilor. Aici eră escelentul magistru ca 
în adevăratul său element. Aici străluceă el 
cu mai multă putere și manificență, aici eră 
el atât de delicios și de atrăgător în expli- 
cațiunile sale, încât l-am fi ascultat ore în- 
tregi fără întrerupere și fără să cugetăm la 
nimic decât numai la frumsețea, veritatea și 
sublimitatea doctrinelor sale. Claritatea și 
preciziunea ideilor sale, limpezimea și con- 
ciziunea expresiunilor, vioșia și amplitatea 
expusațiunilor, soliditatea și justiția cugetă- 
rilor, energia și vigoarea raționamentelor, 
farmecul și sublimitatea elocenţii sale, erau 
tot atâția abili și puternici motori, cu cari 
știă să ne captive atențiunea, să ne deștepte 


simțămintele cele amorţite, și să se furișeze 
É * 

până în adâncul inimilor noastre, imprimând 
acolo convicțiunile cele mai firme și mai 
nedestructibile. Apoi ideile sale cele sublime 
despre naționalitatea și romanitatea noastră, 
principiile sale cele solide, pe cari întemeiă 
libertatea și ecaritatea Românilor, modul cu 
care deslegă problemele privitoare la orga- 
nizarea noastră internă și la relațiunile noastre 
internaţionale, în fine vederile sale cele înalte, 
din cari consideră națiunea română, pot servi 
drept tot atâtea probe necontroversibile despre 
inteligența sa cea înaltă, despre talentul său 
cel ales, cu care știă să ne inspire amorul 
de patrie și să ne comunice entusiasmul său 
pentru libertate și ecaritate, pentru drept ȘI 
naționalitate, și să miște inimile noastre până 
la un grad atât de înalt, încât să-l credem 
pătruns de o putere divină.“!) 

Atâtea calități strălucite ne explică dela 
sine vraja numelui său, 

„Ștudenţi, profesori, toți întrun cuvânt, 
priveau în el, precum se exprimă George 
Mârzescu, nu numai un profesor învățat, dară 
și un stâlp solid pentru toate așezămintele 
de instrucțiune publică.“2). 

Și astfel nu e mirare, dacă Bărnuţiu ma 
lipsit de a fi citat totdeuna ca: modelul 
profesorilor! 

4 

În afară de catedră Bărnuţiu a muncit mult 
și pe terenul literar, lăsând după sine o serie 
de lucrări științifice, cari sunt cel mai demn 
monument înălțat în amintirea sa. 

Dar, spre paguba științei românești, ope- 
rele sale, în mare parte, nici până azi wau 
văzut lumina. 

Până a fost în viață nu s'au tipărit decât 
câteva încercări mai risipite în „Foaie 
pentru minte, inimă și literatură“ și 
Discursul) din 1848 rostit în catedrala 
Blajului cu prilejul adunării naționale dela 
3/15 Maiu, prin care s'a făcut nemuritor pentru 
toate vremile. „Acest discurs — zice Aron 
Densușan — nu-l putem caracteriză mai bine; 
decât numindu-l discurs de mărime an- 
tică; mare nu numai în formă, în ideile și 


1) Ibidem. pag. XXX—XXXII. 

=) Ibidem, pag. XXVI. 

3) Putl. la Papiu Ilarian, în Istoria Românilor 
din Dacia superioară, tom. Il, pag. 307—363. 

spiritul în care l-a turnat celebrul tribun al 
poporului, cum îl numesc, dar mare, necal- 
culat de mare totodată în imensele lui con- 
secințe, încât mă îndoiesc, că să se mai fi 
ținut vre-un discurs, ale cărui consecințe să 
fi fost atât de nemărginite, ca ale acestuia 
pentru Românii de peste Carpaţi. Este un 
cap-d'operă de elocință română.“!). 

Studiul predilect al lui Bărnuţiu a fost fi- 
lozofia și iurisprudența. 

Pe terenul acesta se poate consideră de 
cel mai original scriitor românesc. Dreptul 
public al Românilor este opera sa prin- 
cipală, care la noi mai nainte nu o făcuse 
nimeni. 

După moartea sa, la 1866, unii din amicii 
și discipolii săi, văzând de o parte că guvernul 
nu și-a realizat hotârîrea de a-i tipări, pe 
cheltuiala statului, manuscrisele rămase, iar 
de altă parte, „considerând pierderea cea 
însemnată ce ar rezultă din nepublicarea unor 
scrieri de un interes atât de vital și general 
pentru Români“ -au format o asociaţie în 
scopul editării scrierilor lui. 

Asociaţii s'au pus pe lucru, și în câțiva 
ani au scos la lumina tiparului mai multe 
din operele lui Bărnuţiu, care sunt: 

1l. Dreptul public al Românilor. 
lași 1867, XXXVI + 470 pag. 8". 

2. Dreptul natural privat. lași 1868, 
300 pag. 8. 

3. Dreptul natural public. lași 1870, 
390 pag. 8". 

4. Pedagogia. lași 1870, 32 pag. 8.. 

5. Psichologia empirică și Logică. 
lași 1871, 212 pag. 8”. 

Din motive pe cari azi nu le cunoaștem, 
la 1871 s'a întrerupt munca asociaţilor, și 
astfel cele mai multe din scrierile lui Băr- 
nuțiu precum Dreptul ginţilor natural 
și pozitiv; Politica sau doctrina 
constituțiunei, Constituţiunile sta- 
telor principale cu introducțiuni; 
Antropologia, Enciclopedia filozo- 
fiei teoretice, Metafizica, Estetica, 
Știința virtuţii și Istoria filozofiei, 
au rămas netipărite. 


') Istoria limbei şi literaturei române. laşi 
1894, pag. 274. 

Pe lângă aceste lucrări mai mari, Bărnuţiu 
are foarte multe scrieri mai mici, cari cu- 
prinse la un loc, fără îndoială, ar înavuţi 
mult și ele activul său de scriitor. De data 
aceasta, ori şi cât am vrea, nu le putem 
aminti toate. Remarcăm însă din ele: So- 
borulcelmarealEpiscopieiFăgăra- 
șului 1), în chestiunea procesului lui Lemenyi; 
Apărarea principiului romanităţii 
în limbă?). Importanţa iurisprudinţei,?) 
discurs rostit la inaugurarea facultăţii iuri- 
dice din lași; și un studiu: Despre nece- 
sitatea academiei la Români’). 

Operele lui Bărnuţiu sunt un adevărat te- 
zaur de cunoștințe și idei profunde: sunt 
mărturia cea mai elocventă, că Bărnuţiu a fost 
un filozof, un om politic și iurisconsult erudit. 

Dascălu! și scriitorul celebru, s'a preamărit 
după vrednicie?), dar în curând a răsărit şi cu- 
vântul criticei, care s'a ridicat împotriva școalei 
lui şi a încercat să-i veștejească gloria °). 

Nu e timpul acum să apreciem rostul și 
rezultatele acestei critici. Putem să spunem 
însă că personalitatea lui Bărnuţiu va ră- 
mâneă întotdeauna una dintre cele mai curate, 
că numele său va fi una dintre podoabele 


istoriei noastre culturale din veacul al XIX-lea. 
* 


1} Publ. în „Foaia pentru minte“, din 1843. Nr. 5. 

3) Publ. în „Amicu! Familiei“ din 1890. Nr. 5—6. 

3) Publ. ibidem. Nr. 10—12. 

1) Publ. ibidem. Nr. 14—15. 

5) Cf. Alex. Georgiu, „Elogiul lui Bărnuţiu“. iaşi 1866. 

% Cf. Tit. Maiorescu. „Contra şcoalei Bărnuţiu“. 
lași 1868. 


Presimțindu-și sfârșitul, îl cuprinde un dor, 
să-și mai vadă ţara lui. 

Mânat de acest dor, plecă în Ardeal, să 
moară pe pământul pe care s'a născut. Dar 
înainte de a-și vedeă casa părintească, sfârși, 
pe cale, în Valea-Almașului, la 28 Maiu 1864. 

In 2 lunie, cu mare pompă bisericească și 
petrecut de mai multe mii de Români, s'a 
așezat spre vecinică odihnă în Bocșa-română. 

Națiunea l-a jelit cu cuviință: în toate păr- 
tile sau celebrat parastase pentru răpausul 
sufletului său mare. 

La 1866 i s'a ridicat un bust de marmoră, 
inaugurat în Aula Universităţii din lași. 

lar la 1878, din contribuirile Românilor de 
pretutindeni și mai ales ale Sălăgenilor, i s'a 
înălțat un nou monument, la mormânt: o 
piramidă de marmoră, înaltă de trei metri, 
în patru fețe, și cu tot atâtea inscripțiuni 
memorabile, cari sunt, spre miază-zi: Liber- 
tate, Frăţietate, Egalitate, Naționa- 
litate; spre răsărit Blaj 3/15 Maiu 1848; 
spre miază-noapte: Poporul român ține 
minte de binefaceri și nedreptate; 
iar spre apus: Lui Simeon Bărnuţiu n. 
1808, 21 Iulie, + 1864, 16 Maiu. Fiii Să- 
lagiului. x 


Aceste rânduri le închinăm memoriei lui, 
acum când se împlinesc 100 de ani dela 
nașterea lui, în care timp urmașii nu s'au 


„gândit să-i scrie o biografie amănunțită și să-i 


închine un studiu vrednic de numele și opera 
sa nemuritoare. Dr. loan Raţiu. 


profesor. 


2] 


Cântec. 


Pe perna visurilor mele, 
Se scutur florile de dor 
Şi, duse de vârtejul sorții, 
Nădejdile plăpânde mor. 


Necontenit aşi vreă să-mi plângă 
Cântarea dulce de caval, 
Din culmea verde, poleită, 
Când luna se desmiardă ?n val. 


S'ascult cu drag pe munte cornul 
Sunând prin rariştea de fag, 
Gi-aş vrea cântarea lui să 'ngâne 
De-apururi dorul meu pribeag. 


Aron Cotruş. 


== 

Mărturisire. 


Mă 'nchin... 
pe drum de mult... de veacuri poate 
Un drum prăfos și greu din cale-afară ... 
Și sunt setos și nu e strop de apă 
Și sunt flămând și-adeseori cu fiere 
Mă "'nbie cei ce trec pe lângă mine... 


Mă nchin și eu, dar nu ca toată lumea... 
Cu nu "'ngenuncbiu, făcând pe cuviosul 

Și nu 'nchid ochii ca de jalezadâncă, 
Borborosind din buze rugăciunea... 

— Mă 'mchin dar nu la Dumnezeul vostru! 


Pe Dumnezeul meu îl port în mine, 

ÎI am de moștenire dela mama 

Și lam simţit de când știui simţirea | 

Și lam purtat de-atunci mereu în sânge!... 


În ceasurile limpezi de visare 

ÎI văd plutind în zările gândirii 

Și simt atunci cum suiletu-mi pornește 
Ca luntrea desfăcută dela maluri 

Și sboară să s'adape de lumină... 
Dar într'o clipă chipul lui se stinge 
Cum se topește îulgul de zăpadă 

Și zările deodată se destramă 

Și 'ntruchiparea gândurilor cade... 
Rămân ca un drumeț pierdut în noapte 
Și-ascult cum plânge sufletul în mine 
De-abiă 'ngânânduzși imnul desnădejdii. 


O, sunt puţini cei ce-l zăresc ca mine 

Și mai puțini cei ceau ajuns la dânsul!... 
Ce "'ncrezători pornitzau ei spe zarea 

În care străluceă himera sfântă, 

— Căci tinerețea toate le cutează!.. — 
Dar au căzut de=atâta cale lungă 

Și s'au sdrobit atâtea lumi cu dânșii!... 


— Tlă'nchin și eu... și 'n nopți de sărbătoare 
Pe Dumnezeul meu îl simt aproape 

Și cânt atunci din struna mea sfioasă 
Ademenindu=] tot mai mult să vie... 

Dar într'o clipă se topește iară 

Și cântecul descurajat se stinge!... 


Mă nchin... 

i pe drum de mult... și zarva lumii 
In urma mea rămas-a ca un murmur. 
Senin eu merg spre idolul din zare, 

Spre Dumnezeul meu senin și tânăr!... 
De mi-o fi dat ca să-l ajung vre:odată 

II voi legă... cum legi ades copilul 

Să-l simți în preajma ta în orice clipă... 
Și=al meu, al meu, al meu va îi atuncea 
Și ca 'n estaz i-oi sărută genunchii 

Și-al meu va fi, dezapururi adorânduzl. 
Frumosul pentru minei Dumnezeu!!! 

Și când stăpân voi fi pe el odată 

Atunci voi crede 'n Dumnezeul vostru!.. 


Z. Bârsan. 


2] 


Cântecul Ilenei. 


Mai întrebi dacă "mi ești drag? 
Uite furca colo ?n prag, 

Şorţul mi s'a destrămat, 

Că de mult ce-am așteptat 
Mânile mi-a tremurat... 

Dute, nu-mi eşti drag. 


Mai întrebi de mi-a fost dor? 
Uite florile ?n pridvor, 

Poate crezi că roaua ’n ele 

E din lună sau din stele, 

Nu din lacrămile mele 

Ci din ale lor? 


Mai întrebi de pot iertă? 
lartă bade... dumneata, 
Că de mult ce-am chindisit 
Ochii mei s'au înroşit 
Inima mi s'a ’nrăit 

larfă ... dumneata. 


Maria Cunţan. 


2] 

Tuşa 


O apucasem între nepoți şi nici nu mi-o 
puteam închipui decât cu cinci șase „ștren- 
gari“ după dânsa, cari o trăgeau în toate 
părțile șo scărmănau în tot chipul. Odată, 
spun oamenii, eră femeie cu trecere mare 
'n sat. Bărbatul său fusese primar un lung 
șir de ani. Opt copii a căpătuit, cinci feciori 
și trei fete. In urmă dumnialui murise. Dar 
tuşa Oana se vede c'a fost mai trainică. A 
mai rămas să-și alinte nepoții și să-i grijească. 
Și nu treceă un an să nu crească numărul 
nepoților cu doi-trei. La 'ntâmplări de-acestea, 
dintre cei opt copii căpătuiți de ea, o aflai 
la casa celui cu bucuria. Și de câteori le 
cădeă pe cap vro astfel de bucurie, tușa 
Oana ziceă: „Dumnezeu să-i țină, și pe pă- 
rinți, și să ajungă la al zecelea“. Dela o 
vreme, când, în fiecare casă din celea opt, 
mărunţeii ajunseră la patru-cinci capete, ti- 
nerii îi mai ziceau: „Lasă mamă Oană, nu 
ne mai ură noroc într'asta una, că se vede, 
prea te-ascultă Dumnezeu“. ' 

Bătrâna atunci se oțăreà, îşi despătură 
buzele bătrâne, și eră gata să le spună o 
căzanie întreagă. Dar se opreă la câteva 
cuvinte: „Ce, vreți să fiți ca sașii? Să nu 
vaud! Copiii lasă-i să vie. Din copii mulţi nime 
ma sărăcit, ci din copii răi. Cui i-e frică de 
"copii, ăla să ştie dela mine că-i un om slab“! 

Dar de obiceiu tușa Oana sta la feciorul 
cel mai mare, la Niculae Mândruț. Pe acesta 
l-a ținut ea mai vrednic dintre toți, să-i gri- 
jească bătrâneţele. Și iarăș aci eră mai po- 
trivit să s'adune nepoții la olaltă, vara mai 
ales, când părinții mergeau la muncă, în ar- 
şița soarelui. 

La Niculae Mândruţ eră curtea largă, nisi- 
poasă, ș'o grădină cât un hotar, unde rar 
pătrundeă soarele prin crengile dese ale 
pomilor. 

Erau veri când tușa Oana grijeă și doi- 
sprezece mărunței, „ștrengari“ cum le zicea 
bătrâna. Așteptă la poartă dimineața, și când 
un fecior, când o noră se opriă înaintea por- 
tiții lui Niculae Mândruț și-i da bătrânei în 
seamă câte-un copil ori doi, somnoroși ca 
vai de ei, 

„lată mamă, aicea li merindea. Vezi de ei 
că noi ne grăbim“. Și întinzându-i o ștergură 
cu de-ale gurii, își vedeau de drum. 

Tușa Oana luă copiii, îi îmbună, îi sărută 
cu buzele ei lungi, și-i duceă în casă să-i 
mai culce. 

„Așa, să crească puișorii mari. lacă ștren- 
garii noștri încă nu sau sculat“. Și după 
ce-i neteziă pe obraz, pe păr, dupăce copiii 
închideau ochii, eșiă la portiță să iee pe alţii 
în primire. 

lar după ce știă că nu mai vine nici unul, 
luă merindea dela toţi, o puneă la olaltă pe 
masă ș'o coperiă cu măsărița. Se așeză apoi 
cu furca 'n brâu pe un scaun în pridvor, 
și trăgeă cu urechea în casă. Din când în 
când vorbiă vrunul prin somn ori da cu 
mânuțele după muște, alteori scâncea vr'unul 
mai mărunțel: „mama-mama“. Bătrâna nu se 
mișcă, știă că trece, ci zimbeă numai în col- 
țurile depărtate ale gurii. Și când zimbeă 
i se luminau părăiașele feței bătrâne și barba 
ascuţită. 

Dar îndată ce se treziă unul, Oana puneă 
de-o parte furca: știă că toți au să se scoale. 
Și până gătă ea masa din merindea adunată, 
furnicau copiii în toate părţile, și vorbiau toți 
deodată de gândeai că arde. Tușa Oana îi 
duceă doi cu doi la pârăiașul dela portiță 
și-i puneă să se spele. Și totdeauna spuneă 
legea: „Cine nu se spală nu capătă de mân- 
care“. 

Și copiii somnuroși, buhoși la păr, se aplecau, 
numai în cămășuțe și începeau să se spele. 
Cei mărunți de tot plângeau, simțind apa 
rece, dar bunica le venià într'ajutor. Iși muiă 
pălmile late în părău și, din două, eră copilul 
spălat gata. Aci se începeau pârile, cari nu 
mai conteniau până sara. 

„Bunică, lon s'a spălat numai pe mâni. 
Spală-te loane și pe obraz! 

Bunică, Măriuţa a dat de-auna pe obraz. 
Spală-te Măriuţo și pe mâni. 

- Bunică, Niculae m'a stropit în ochi, 
— Vezi Niculae, fii bun și nu stropi copila. 
— Bunică, zice Pătru, să mă gat odată că 

de mă mai spăl dau de negru. 

— Petre, fii pe pace Petre, ziceă bunica 
ștergând pe un prichindel de vro doi ani“. 

Dar de aci colo pârile veniau patru cinci 
deodată. Copiii sc treziseră de răcoreala 
apei, şi s'apucau de drăcii: Se stroptau, se 
aruncau în vale, se 'mpingeau. Dar tușa Oara 
le puneă îndată capăt la toate: 

„Doi cu doi, ștrengarilor — și 'n casă la 
mâncare“. 

lar dacă ajungeau în casă veniă a doua 
lege: „Cine nu-și zice Tatăl nostru nu capătă 
de mâncare“. Și cu ochii țintă la bunătățile 
de pe masă, ziceau copiii rugăciunea după 
bunica, rar, de păreă că nu se mai sfârșește. 

La masă fiecare-și aveă acum locul său. 
Dar cât nu se trudeă bunica în fiecare an, 
la sapa cucuruzului, când mai întâi adună 
nepoţii. Ce zarvă atunci până să facă pace: 
care unde să șadă. Și m tot anul eră așa, 
pentrucă în tot anul veniau doi-trei nepoți 
necunoscuţi, și alții mai mari treceau în șirul 
voinicilor cari păziau mieii pe coaste. 

Acum, pân’ mâncau, sfezile începeau din nou: 

„Bunică, lon mâncă cu amândouă mânile. 

— Măi loane, fii de treabă și nu mâncă 

așa de lacom, ziceă tușa cătră un șteand de 
copil, cu obrajii cărnoși, umflați. 

— Buno, Nică mi-a luat mămăliga mea, 
strigă alta. 

— Dă-i mămăliga, tu țigane. Dă-i-o că te 
croesc. 

— Buno! Niculae șa risipit brânza pe jos. 

— Așa vezi, blăstămatule. Acum o să te 
vedem ce mânci tu la amiazi. Cine risipește 
pe jos, la amiazi rabdă. 

— Bunico, Pătruț a zis să-i dau lui mă- 
măliga mea și dacă nu i-am dat-o, a zis 
să-mi steie în gât“. 

Bunica-l trăgeă pe Pătruț de urechi, și 
ochii-i fugeau în toate părțile pe la degetuţe, 
pe la gurițe, pe la ochi, să vadă pe fiecare 
cum mânâncă şi cumu-i mulțumit. 

Dar cu cât se împuţinau bucatele cu atâta 
pârile erau mai dese. Acum iarăş cinci-șase 
pârau deodată cu lacrimile în ochi. 

Dar tușa îi împăcă îndată: „Acuma sus 
la Doamne mulțămescu-ți și la cruce!“ Copiii 
ascultau, dar apoi prin curte vedeai cum 
fiecare șa ascuns câte ceva din brânză și 
din mămăligă. Câte doi.se alergau, se izbeau, 
și cel mai tare luă și partea celui mai slab. 
Tuşa Oana acum se făceă că nu-i mai vede. 


Țăran din Poiana Sibiiului. 

Știă dânsa că de asta una, pân' or fi copii, 
nu-i va puteă desvăţă. 

Mai multă zdroabă aveă dumneaei când îi 
rămâneă în grije și vrun logofăt abia înțărcat. 
Acela o frământă toată ziua, cum frămânţi 
aluatul. Că bunicii nu-i plăceă să-l audă 
plângând, să creadă femeile vecine că nu-l 
grijește. Şi așa eră în stare, cu toate bătrâ- 
nețele, să-l poarte pe brațele uscate ziua în- 
treagă, să-i cânte, să-l gugiulească, numai să 
nu-i audă gura. 

Pe nepoatele mai mărișoare le punea să 
toarcă, să coase, le trimeteă după apă. Pe 


Până împăcă pe unul, începeă altul să strige 
ca din gură de șarpe, până-l mulcomeă și 
pe acesta al treilea își duceă mânuțele la 
ochii în care al patrulea 'aruncase prav de 
pe drum. Șacum bunica nu mai răzbeă. Cu 
porunca nu mai aveă ce face. 

Atunci care cum da de-o nenorocire de 
acestea, bunica nu-l mai lăsă de lângă ea, 
și începeă să le spună încet, în taină ceva. 
Cei cari se jucau încă băgau de seamă, se 
apropiau tiptil și nu peste mult toți nepoţii 
se adunau în jurul ei, și ascultau povestea 
tușii Oana. 


Nuntă din Poiana Sibiiului. 


nepoții mai răsăriți îi puneă să pască porcii 
pe uliţă, îi trimeteă apoi prin grădini s'adune 
buruieni, să le taie. 

Când trăgeă clopotul dela biserica săsască 
de amiazi, le da bunica de mâncare și-i culcă. 
Și până dormiau ei, bunica torceă să se pră- 
pădească. Şi-i păreà dela o vreme că ea tot 
aşa a fost, tot cu copii mărunți în jurul ei 
de când e lumea. Îi păreà câteodată că n 
lumea aceasta a trăit ea totdeauna; și-i păreă 
viaţa ca un vis mai mult, fără patimi, fără 
dureri și supărări mari. 
~ Dup'amiaza însă eră mai greu. Dela o 
vreme nepoţii s'apucau de toate ștrengăriile. 
Strigau, se certau, nu mai aveau astâmpăr. 


„Și daca mers el feciorul acela dej'mpărat 
cale lungă să-i ajungă, iată numai că nime- 
rește *ntro pădure unde frunzele cântau, 
iarba suspină, munţi de răsună. Și s'o mirat 
el ce jelanie să fie în pădurea aceea, de toate 
plâng, toate suspină și de fel nu se alină. 
Și se miră el cum de nu vede o pasăre sbu- 
rând, un iepure fugând, cum de nu 'ntâlnește 
nici o vietate. Și eră pe acolo iarbă altă 
cu flori presărată. Dar iată că 'n mijlocul 
pădurii dă de un copil de român, cum ședeă 
sub un stejar şi se jucă cu niște petricele 
Și petricelele erau albe și luminoase și tot 
mai multe se făceau pe fiecare clipă. Se miră 
el ficioru de 'mpărat, se pleacă și vede că. 

copilul acela plângeă cu lacrimi amare, şi 
orice lacrimă care cum pică se schimbă în 
petriceă. 

— De ce plângi tu, măi vonice? îl întrebă 
feciorul de 'mpărat. | 

— Hei bădicule, da cum să nu plâng și 
cum să nu mă tânguesc. Că eu am avut mamă 
şi tată, fraţi și surori, şi iată acum Dumnezeu 
ma pedepsit să ajung în pustietatea aceasta. 
Că eu pân am fost acasă, de părinți n'am 
ascultat, pe frați i-am tot supărat. Când se 
jucau mai bine, mergeam și le stricam jocul. 
Când dormiau mai bine, mergeam și-i tre- 
ziam. Când mâncau, le luam mămăliga de 
dinainte și fugiam. Ș'am avut ș'o bunică bă- 
trână-bătrână deodată cu lumea. Și bunica 
mă tot învăță să fiu bun și de omenie, dar 
cu n'o ascultam. Atunci într'o noapte văd că 
vine la mine un bătrân cu barba albă, mă 
bagă "m traistă și mă aduce-aici. Și mi-a zis: 

N'ai încăput în lume între fraţii tăi, între 
părinţii tăi. Acum aici vei încăpeă că 'n toată 
pădurea asta nu mai e alt om, nici dobitoc, 
nici pasăre. Și cu asta sa dus. Şam umblat 
eu încolo șam umblat încoace, culegeam 
fragi şi-mi mai stâmpăram foamea. Pe urmă 
am început să plâng că n'aveam pe nime cu 
cine să mă joc. Și numai văd că din lacri- 
mile mele se fac petricele șam început să 
mă joc, să-mi mai treacă vremea. Dar, dragul 
meu voinic, dacă ai durere în inimă și de 
crezi cam suferit destul, ia-mă cu D-ta și-ți 
voiu fi poate de folos odată. 

Și feciorul cel de împărat l-a luat pe Pe- 
trișor cu dânsul, ș'a trecut cu el din țara plân- 
gerii în țara râsului“. 

Nepoţii ascultau acum cu toții în jurul 
tușei Oana, care-și sfârăiă mai departe fusul, 
muind în buze gușile de lână. 

„Da bunică, Petrişor ajunsa acasă? 

— Poate să fi ajuns dacă l-a fi iertat Dum- 
nezeu și s'a făcut din el om de omenie. 

— Lasă-l pe Petrişor ăla, bunico, şi ne spune 
pe cea cu Mărioara-Florioara. 

— Ba cea cu Pipăruș împărătuș. 

— Ba cea cu trei păcurărei. 

— Acum dacă mă ascultați am să vă spun 
asta. Una nouă numai de acum. Zice c'a fost 
un om și omul acela aveă mulți copii, tare 
mulți copii, așa că maveă ce le da de mân- 

care. Nici tu lapte, nici tu brânză, nici nimic. 
Și copiii cei mai mari erau răi ca dracii. Fu- 
rau de pe la oameni, suduiau, se băteau cu 
copiii de prin sat. Nici.un câne nu mai aveă 
pace de răul lor. Că unde vedeau unul, luau 
piatra și zvârr! Da copilul cel mai mic, să 
fi fost așa de vro șapte anișori, cam ca Pă- 
truţ,— acela eră bun minune mare. Nu treceă 
o sară, nu treceă o dimineață să nu-și zică 
tatăl nostru. Vedeă el că-s săraci părinţii lui, 
dar nu le puteă ajută că eră mic. Ce face? 
S'apucă și toată ziua zice la rugăciuni, și 
abiă apucă să vie dumineca să meargă la 
biserică, și tot așa se rugă lui Dumnezeu: 
Doamne dă-ne lapte și mămăligă, ca la alți 
copii. Dar nu le-a dat Dumnezeu. Ci 'ntr'o 
noapte, cum dormiă copilul acesta, a fost că 
a visat un vis. Un copil micuţ alb ca de ză- 
padă și cu aripioare de porumbel i s'a arătat 
în somn și i-a zis: 

— Măi Gheorghiţă. 

— Ce-i? răspunse acesta. 

— Scoală-te și mergi în curte. Şi acolo vei 
află o vacă cu vițel și un car de cucuruz. 
Acelea-s pentru tine şi părinţii tăi. Da frații 
cei mari să nu mânânce, că va fi rău de ei. 

— Da tu cine ești? îl întrebă Gheorghiţă 
cu ochii holbați de mirat ce eră. Nu mai 
văzuse în viața lui așa îrumsețe. Și-i păreă 
că o lumină mare sar face dela ei din casă 
până ’n vârful ceriului. 

— Eu— răspunse acela —sunt îngerul tău 
păzitor şi ţi-am auzit suspinele şi rugăciu- 
nile și-ți cunosc purtarea ta bună. De aceea 
am venit să te mângăiu. 

— Aşa? răspunse Gheorghiţă, și cu asta 
s'a deșteptat şi îngerul nu eră nicăire. Ce 
face el acum? Scoală pe tată-său, scoală pe 
mamă-sa și le spune minunea. Da ei râd şi 
nu-l cred. Atunci deodată în curte mugeşte 
o vacă și sbiară un vițăl. les ei afară și văd 
că-i adevărat. Și unde nu încep a lăudă pe 
Dumnezeu și a-i mulțămi pentru ajutorul dat. 

În vremea asta se trezesc și frații cei răi. Ei 
au visat cu toții un singur vis. Că să plece 
cu noaptea 'n cap spre soare-răsare şi să tot 
meargă să tot meargă, că vor da de mare 
bogăţie. Se scoală ei și, ca să nu-i simtă 
părinţii, iasă pe fereasta dinspre miază-zi, de 
cătră uliţă. Și merg ei și merg. Da când se 

crepà de ziuă se aud dobe, răsună trimbiți. 
Veniă o ceată mare de oameni spre dânșii. 
Și cumu-i văd—că erau ficiori mari, buni 
de cătănit—i-au și prins Și i-au făcut cătane. 
Acolo apoi o dat ei de dracul!“ 

În chipul acesta bunica-i ţineă locului 
câtva timp. Dar apoi jocurile începeau iar, 
întâiu mai potolite, apoi cu certe și cu pâri. 
Mai în spre sară le eră dor de părinți. Nu 
mai aveau astâmpăr până să sosească, și 
când începeau câte patru să plângă deodată, 
bunica trebuiă să înceapă iar cu poveștile, 
cu făgăduieli și vorbe dulci. 

Dar pentru dânsa greutatea aceasta nu mai 
eră greutate. Cu toate sa dedat, cum sa 
dedat să-și răsuciască fusul. Și sara, când îi 
veniau feciorii și nurorile şi le da copiii 
în seamă, nu aveă decât cuvinte de laudă 
pentru ei. 

Pentru Oana eră greutate când rămânea 
singură. Mai ales Dumineca, dacă părinții își 
strângeau copiii în jurul lor. Atunci nu știă 
ce să facă. Nu știă la ce să se gândească, 
şi nici că-și puteă da bine sama, că ce-i cu 
dânsa. 

De Luni dimineața însă lumea ei învià din 
nou; lumea aceasta curată, ca o apă lină, pe 
care numai din când în când o tulbură va- 
luri mici. 

Şi numai câteodată, rar de tot, când pri- 
veă mai de-aproape trupurile muncite ale 
copiilor și nurorilor sale, când le auzià mai 
bine glasurile aspre și răstite, se cutremură, 
gândindu-se la zdroaba îndelungată de-o 
viață, ce-așteaptă pe acești copii, cari acum 
sunt așa de senini, așa de fericiți. Și tot 
atunci îi venià aminte viața de muncă ne- 
curmată, care-a trecut, iată, ca și când n'ar 
fi fost. 

Dar puţin poposeă tulburarea în suflet. 
Nu-i mai plăceă să gândească la ceeace a 
trecut pentru sine și va fi pentru alții, ci se 
cufundă în lumea aceasta senină a nepoților 
săi, care păreă că-i face așa de bine, o mân- 
găie, și-i îndulcește toată ființa. Şi adânc în 
sufletul său mai doreă numai un lucru: când 
va muri, să spuie popa de-o bătrână ce-a 
fost muiere harnică, soție cu credință şi, în 


urmă, bunică fericită. 
|. Agârbiceanu, 


Ss 


Ultimul om. 


În drumul său zdrobit-a lanţuri Cronos 
Şi ?ntregul cer căzu în risipire 
Planetele s'au răspândit în aer 

Şi se pierdu în gol a noasiră fire. 


Nu-i nici amurg nici revărsat de ziuă 
Nici noapte fără stele nu e 

Ci peste tot se ?ntinde plumburie 

O umbră ce nu scade nici nu suie. 


Lipiţi de cer stau nourii de-aramă 

Şi nici un vânt nu vine să-i urnească 
Şi nici o pasăre nu-şi poartă zborul 

Pe ’ntinsul jor şi ?n zarea pământească, 


Din surii munţi se frâng pleșuve creste 
În apele tăcute și secate 

La țărmul cărora nici spumegarea 

Nici vântul înserării nu mai bate. 


Un singur om — stingher uitat de soartă 
Nainie poate de-a vedeă lumină 
Pe *?ntinderea imenselor cavouri 
Îşi poartă rar eterna lui ruină. 


Păşeşte mohorât — iar împrejuru-i 
Rânjește o superbă 'mpărăţie 

Pe care-o stăpâneşte nemurirea 
Acelora ce nu pot să mai fie... 


Cu ochii stinşi el cată înspre vârfuri 
Dar vârturile-s destrunzite şi tăcute 
lar crăcile — întinse ?n disperare 
Spre ceruri, par'că-s braţe desfăcute. 


Întrun târziu şi fruntea "nseninată 

O rază fericită i-o cuprinde: 

O frunză s'a cutremurat pe-o creangă 
Si în văzduh — uşoară se desprinde. 


Se duce lin şi frunza cea din urmă... 
Viaţă numai e! de-aci nainte 
Ahasverus îşi va purtă blestemul 

Gi n lumea călătoarelor morminte... 


Victor Eftimiu. 


So? 

Compozitorul Tudor cav. de Flondor. 


Numărul de tot restrâns al compozitorilor noștri 
naţionali s'a mai împuţinat cu unul. A dispărut Tudor 
cav. de Flondor şi odată cu el un şirag întreg de 
speranţe ce le împleteam pentru muzica noastră. 

Căci Flondor însemnează, în desvoltarea muzicei cu 
caracter românesc, unul din cei mai puternici paşi 
spre ridicarea melodiei populare la rangul compozi- 
ției artistice. 

Bucovinean de origine, născut și crescut în cuibul 
Voevozilor noştri şi al amintirilor străvechi, legănat 
mereu de aceste amintiri și mereu înconjurat de far- 
mecile „veselei grădini“, Flondor şi-a simţit de tim- 
puriu sufletul cotropit de tot parfumul cântecului ro- 
mânesc. 

Oare desgrădinata „Dulce Bucovină“ să nu aibă o 
înrâurire fatală asupra muzican-" 
ților ce se nasc sub cerul ei? Nu © -: 
tot vraja cântecului ei dureros a 
înfiorat şi pe Ciprian Porumbescu? 

Menită a fost, se vede, grădina 
lui Ștefan Vodă să ne trimită rând 
pe rând întâite semne ale ridicării 
cântecelor ei spre culmile senine 
ale desăvârşirei. 

Și, ca și întâile semne ale 
primăverii, ca două flori ce nu 
pot îndură arşiţa vieţii, cei doi 
compozitori ai noștri s'au stins 
de timpuriu. 

Ciprian a murit înainte de a 
împlini treizeci de ani, Flondor se 
stinge și el, de o boală deinimă,la 
patruzeci. 

Înclinaţiile cătră compoziţie le-a 
arătat Flondor de timpuriu, din 
anii şcoalei. Cu o educaţie muzi- (A 
cală ingrijit făcută în casa părin- 
tească, și apoi desăvârșindu-și mij- 
loacele de realizare technică prin 
studii făcute în Viena, încă de tânăr Flondor a dat 
la lumină admirabile semne ale unei activități rodnice. 

Aşa a dat la lumină, una câte una, frumoasele ro- 
manţe cunoscute în toate ținuturile româneşti: „Viore- 
lele“, „Visurile“, „Luna doarme“, „Trai vânătoresc“, „Lă- 
crămioare“, „Cântec haiducesc“, „Din depărtare“ $ a. 

Cine ma cunoscut farmecul acestor cântece ce ne-au 
legănat copilăria! Câte vise şi nopţi de dragoste n'a 
„inspirat duioasa „Luna doarme“! 

Din această periodă premergătoare a activităţii 
lui de artist, Flondor a trecut curând la alcătuirea 
muzicei mai multor vodeviluri și operete de Alexandri. 

A compus muzica pentru „Cinel-Cinel“, „Rusaliile“, 
„Florin şi Florica“, „Doi ţărani și cinci cârlani“, „Nunta 
țărănească“ şi altele. 

Atâtea şi atâtea frumseţi brodate pe motive româ- 
neşti în jurul unor subiecte curat româneşti. 


Tudor cav 


. de Flondor. 


Şi intro necontenită activitate, mereu chinuit de 
câte un motiv popular auzit în liniştea unei nopţi de 
vară, buciumat de sus, de pe coasta unui munte, de 
un cioban, Flondor își întruchipă mereu noi frum- 
seţi, învăluindu-ie în lumina desăvârşitului, în opere 
de artă. 

Viaţa de parlamentar, ca membru al dietei Buco- 
vinei, nu-l puteă stăpâni atât de mult încât să lase 
muzica pe planul al doilea. Şi astfel cu obsesiunca 
unei îndeletniciri dragi, spre care iți simţi sufletul 
pornit, Flondor se refugiă în muzică. 

În acordurile însemnătoare ale melodiilor populare 
el îşi găscă izvorul nesecat de inspiraţie şi de poto- 
lire sufletească. 

Aşa, aproape dintr'odată, cu foarte scurte popasuri, 
a scris şi muzica lui „Moş Cio- 
cârlan“, admirabila lui operetă. 

Și după succesele câştigate în 
Ardeal, Flondor a venit şi la Bucu- 
reşti să-și conducă compoziţia. 

După fiorii ce ne-au cutremurat 
la „Arenele Romane“, în timpul 
acelor măreţe sărbători ale cânte- 
cului nostru, după ce au dispărut 
corurile de prin toate ţinuturile ro- 
mâneşti cu comoara lor de cântece, 
după atâtea vise abia încropite 
şi repede pierdute, spre toamnă 
a sosit și „Reuniunea de cân- 
tări din Sibiiu“, dând două con- 
certe la Atencu şi cântând cinci 
seri d'arândul opereta lui Flondor. 

Eră în seara întâiei reprezen- 
taţii. Sala Teatrului Naţional se 
umplieă cu 'ncetul. Așteptam cu 
nerăbdare ridicarea cortinei, căci 
mi se păreă un adevărat eveniment 
muzical reprezentarea lui „Moş 
Ciocârlan“. 

În sfârşit, se face întunerec în sală, suflerul intră 
în cușcă, toate privirile sunt aţintite spre pupitrele 
luminate ale orchestrei şi instrumentele sunt acordate 
cu înverşunare. Deodată încetează acordarea şi în li- 
niştea ce acoperise orchestra, cineva înaintează înce- 
tinel, şovăind, spre pupitru din mijloc. 

Bagheta se ridică şi primele fraze ale uverturei 
umplu sala de nu ştiu ce duioşie vagă, ca aceea a 
unui cântec iubit şi uitat de mult. Apoi avântul orche- 
strei se măreşte, bagheta se mişcă în tactul unei hore, 
pe care mâna stângă a conducătorului, o modelează 
cu gesturi rafinate, abia ridicate cu vârfurile degetelor. 

Şi aşa, ca un fior de îfrumseţe rară, a trecut în- 
treaga uvertură. Toată sala în picioare cra un singur 
„bravo“, un singur cutremur de fericire cum arareori 
se poate închipui la noi. 

În mijlocul aclamărilor s'a făcut lumină câteva clipe 

și l-am văzut pe conducător, autorul însuşi pe care 
nu-l cunoșteam încă. 

O faţă palidă luminată de ochi negri fosforescenţi, 
un zimbet de fericire abiă încolțit pe buze, niște plete 
scurte negre ce încadrau o frunte de visător. 

Și apoi după liniştirea sălii, „Moș Ciocârlan“ a fost 
cântat în întregime, cu succesul acela neuitat pe care 
l-au avut, odată cu compozitorul, vrednicii cântăreți 
şi cântărețe ale „Reuniunei“. l 

A fost dela ’nceput până la sfârşit o sărbătorire a 
cântecului nostru, atât de bine împletit în compoziţia 
lui Flondor. 

După ce l-am cunoscut apoi, compozitorul, bolnav, 
mereu chinuit de suferinţa lui, mi-a spus pe îndelete, 
insuflețindu-se câte odată, cât de mult doreă cl să 
vie la Bucureşti, să-şi vadă visul cu ochii, cântându-i-se 
compoziţia în „Metropola românismului“, 

După o altă reprezentaţie, într'o noapte ploioasă, 
împreună cu cumpozitorul şi cu D-na Flondor ascultam 
pe violonistul Ciolac cu banda lui. 

Nu se mai aflau in tot localul decât nişte cheflii 
cari fredonau, odată cu orchestranţii, o mulţime de 
romanțe vechi românești. Și în şiragul acela de cân- 
tece vechi banda lui Ciolac începu să cânte încetişor, 
ca într'o şoaptă de vis, „luna doarme amoroasă peste 
dealuri şi câmpii“. 

Flondor a aruncat ţigarea și a rămas cu privirile 
țintite în noapte, căutând par'că să desluşească cine ştie 
ce arătare, ce vis din tinereţe. 

E rară bucuria sufletească ce a simţit-o atunci 
Flondor, auzindu-şi vechea romanţă cântată cu focul 
acela, cu dragostea pentru cântece, pe care nu o ca- 
pătă decât lucrările ce cuceresc mulţimea. 

Şi muzica lui Flondor, mai toată, e de aceea ce 
robeşte sufletele şi înalță, pentrucă în compoziţiile lui 
simple și mult stăpânite de frumsețea aleasă a moti- 
velor populare, sunt topite stări suficteşti gingaşc, li- 


căriri de tristeţă ce îţi umplu sufletul de o neînţeleasă 
dragoste pentru tot ce e al neamului tâu. 

Caracterul acesta curat românesc al lucrărilor lui 
Flondor, dă la iveală într'o minunată măsură concepția 
despre arta românească, pe care şi-o făcuse cel. 

Spuneă că nici nu-şi închipuie o fcricire mai mare 
ca aceea ce o simţi la auzul unui cântec bătrânesc 
sau a vre-unei doine singuratice. 

Eră un îndrăgostit de cântecul românesc şi ori unde 
găsea ceva, vre-un motiv nou, necunoscut, şi-l notă 
repede și umbla stăpânit de el multă vreme. 

De aceea prin compoziţiile lui trece fiorul acela 
ce a mişcat până la entusiasmul ne mai pomenit, un 
public pretenţios; de aceea în fiecare pagină de-a lui 
Flondor, dai peste un sâmbure de lumină ce-ţi scaldă 
sufletul în fericire! 

Flondor avea de gând să mai vie la București spre 
a-şi montà cu o trupă locală o altă lucrare „În 
noaptea S-tului Gheorghe“ la care lucră mai de mult 
şi poate chiar „Pescarul Dunării“, ultima lucrare. 

Și în noua lucrare el puncă mari speranţe, zicea 
că acolo are tot ce a putut ei închegă mai bun şică 
ar vreă s'o vadă reprezentată cât mai de grabă la 
Bucureşti. 

N'a avut parte insă, compozitorul nostru dispărut, 
să-şi vadă şi acest vis împlinit. Compoziţia lui cred 
că va avcă însă o soartă bună, împreună cu toate lucră- 
rile lui, cari trebuesc date, rând pe rând, la lumină. 

Şi se vor găsi oameni cari să aibă toată dragostea 
trcbuincioasă pentru opera lui, spre a alcge din ea 
toate frumscţile, ce se mai găsesc în manuscrise, 
spre a nu se picrde nimic. 

lar sufletul duios al lui Flondor va pluti neincetat 
prin toate părțile româneşti odată cu romanţele şi 
cântecele lui ca şi cu compoziţiile lui mai complicate 
din ultima perioadă a activităţii. 

B. Lăutarult, 


LS 


Cronică. 


Examene!e Conservatorului din Pucurești. Conserva- 
torul nostru de muzică e întro adevărată epocă de 
înflorire, de câtva timp. De- unde mai înainte o lânce- 
zire, prevestitoare de rele, cuprinsese întâia instituție 
muzicală a ţării, astăzi, mulțămită energiei dlui D. 
Popovici-Bayreuth, directorul „Conservatorului“, acest 
aşezământ a început să-și împlinească menirea întru 
răspândirea culturii muzicale. 

Și publicul iubitor de muzică se interesează în deo- 
sebi de ceeace se face la Conservator. Mai ales că 
de vre-o trei ani s'a înjghebat definitiv orchestra Con- 
servatorului, alcătuită numai din elevi şi cele două 
producţii de orchestră din timpul anului, atrag lume 
multă, 

Rostul acestor producţii — în cari muzica clasică are 
un rol precumpănitor-simfonic de Beethoven, Schubert, 


Mozart şi Haydn —, temeiul lor însăşi, e pentru apro- 
pierea cât mai mult, a elevilor, de frumscţile clasice, 
şi apoi, acele frumseţi find bine adâncite, publicul 
însuşi le va înţelege mai bine şi le va gustă mai des. 
Deci, o parte curat materială vine în ajutorul insti- 
tuţiei pe urma avântului clasei de orchestră. 

Afară de aceasta, clâsele de cânt, cinci la număr, 
încep să ne dea speranțe pentru întemeierea unei 
opere naţionale. Și în deosebi, clasa dlui Popovici 
e menită să se transforme într'o adevărată clasă de 
operă prin mersul ei înfloritor de patru ani, de când 
a fost întemeiată. 

Ne vom puteă astfel păstră mai bine cântăreții şi 
cântăreţele de carieră, care vor scăpă de momirile 
şcolilor negustoreşti din Italia. lar diletanţii şi dile- 
tantele vor continuă cu aceeași regularitate să absoaive 

o clasă de cânt, fără să primejduiască întru nimic 
viitorul celor cu înclinări spre scenă. 

Dar nu în toate clasele Conservatorului e bine înţe- 
leasă menirea aceasta de selecţionare a elementelor. 
Într'unele chiar măestrul sau măiastra își cam încurcă 
elementele, dând uneori o luare aminte nepotrivită 
unor semi-talente sau unor quasi-talente. 

Și după cinci lungi ani de studii şi străduinţi za- 
uarnice a bietelor elemente fără nici o chiemare pentru 
cânt, îţi dai seama de tot ce poate să facă cineva 
când nu spune unui elev sau eleve adevărul. 

Acest soi de diplomați netalentaţi sporesc într'o bună 
măsură armia „rataţilor“ pretenţioşi şi incapabili de 
vre-o ispravă. 

Nenorocirea aceasta a bătut de multicel sărmanul 
nostru „Conservator“ şi de aceea faza în care a intrat 
nu poate decât să ne bucure pe toţi. 

+ 


Examenele de sfârşit de an ale claselor de cânt, 
date într'o sală mare de concerte, atrage lume multă 
iubitoare şi, uneori, cunoscătoare de muzică. Cuconi- 
tele însă sunt mai numeroase. Încă un prilej fericit 
de arătare a ultimului „schic“ văratic, un nou mijloc 
de a-şi scoate fiecare în evidență talentul gătelii. 

Şi într'o asemenea atmosferă parfumată, într'o îm- 
pesirițeală de culori şi în şopoteala aceea a unui salon, 
„talentaţii“ şi, mai ates „talentatele“ îşi fac debutul. 

lar în vreme ce un candidat îşi dă drum vocii, 
ţinând din răsputeri o notă scumpă — acel buton elec- 
tric al succesului — evantaliile se mişcă necontenit 
amestecându-se fâşiitul acesta cu aprecierile pe cari 
toţi cei de faţă vin să le debiteze ìn gura mare. 

Asta nu împiedecă însă succesul candidatului sau 
candidatei, care poate să cânte destul de prost, însă 
ține cu talent „nota“, faimoasa notă finală. O salvă de 
aplauze incoronează acest soi de succese notate la 
limită rare, şi mai rău de cunoscători. 

Și rând pe rând clasele își infâţişează „talentele“. 

Unele dau mai puţin, cum a fost clasa d-nei An- 
ghei, din ale cărei două eleve prezentate, trebue no- 
tată vocea de soprană legeră a d-șoarci Georgescu. 

Clasa d-nei Asan a dat anul acesta o bună absol- 
ventă, mai mult un temperament scenic, insuficient 
condus, d-na Popescu, care a cântat „Caro nome“ 
din Rigoletto, nu cu atâta pricepere în mânuirea vocii 
cât printr'un îmbold firesc. De aceea notele puternice 
ies cu greutate şi n'au limpezimea necesară. 

Însă d-na Popescu se va desăvârși, cred, cu un 
adevărat maestru și va fi un element preţios viitoarei 
Opere naţionale, care e vorba să se întemeieze în 
curând. 

larăş o voce de calitate am găsit, în aceeaş clasă, 
la d-şoara Anastasescu, o mezzo-soprană cu un timbru 
dramatic admirabil, care a reuşit să învingă greutăţile 
ariei Elisabetei din „Tannhäuser“, punând astfel în lu- 
mină un temperament puternic înclinat spre scenă. 

Clasa d-nei Leria ne-a dat în alți ani absolvente 
cu cari ne fălim. 

Anul acesta însă, în afară de vocea caldă de mezzo- 
soprană a d-șoarei Bobora, care a pus destul suflet 

dacă nu tot atâta pricepere în aria Dalilei de St. 
Saâns, de aceea de soprană frumos desvoltată a 
d-șoarei Abramescu — foarte clară şi stăpânitoare pe 
emisiune, cum a eşit în aria Reginei din „Hughenoţii“ —, 
cum şi de mititica şi simpatica voce de soprană legeră a 
d-şoarei Barozzi şi aceea de contra-altă a d-șoarei Za- 
burovschi; mam mai avut nici o prevestire de acelea 
cu care ne obişnuise această clasă de cânt. 

Ba, ceeace e şi mai mult, unele bucăţi din reper- 
torul şcolar au cam lăsat de dorit, substituind talentul 
în mimica vocii prin acela al mimicei simpatice şi 
al încolţirei zâmbetelor fascinatoare. 

Evident, e şi acesta un talent, dar nu tocmai compa- 
tibil cu o clasă de cânt ce se respectă. 

Mâne poimâne te pomeneşti că dela ariete uşurele 
de operă comică şi vodevil se poate face un pas mai 
înapoi, sub ispita ariilor de „Caffee-concert“, arii ugu- 
rele e drept, dar pline de succes! 

Clasa bătrânului maestru Ștefănescu s'a înfățișat 
cu toată seriozitatea unei clase vechi de cânt şi care 
ține la bunul nume. 

Ca şi aceea a dlui Popovici-Bayreuth, care sa 
produs de curând numai cu arii din Mozart — clasa 
dlui Ștefănescu a rămas în domeniul clasicismului, în 
ce priveşte repertoriul şcolastic, frumos amestecat cu 
frumseţi de aie muzicei moderne. 

În aceste două clase de cânt au figurat în repertor 
bucăţi de Puccini, Leoncavallo şi Wagner, alăture de 
altele de Haydn, Mozart şi chiar din Schumann, și mai 
vechi Spontini, Cherubini etc. 

lar ca elemente, în ciasa dlui Ștefănescu am găsit 
un bas de viitor, di Oreste Dumitrescu, foarte cald, 
plin de humor în aria din „Don Juan“; apoi în di Geor- 
gescu o voce de bariton ce promite şi tot atât de 
promițătoare vocea de bariton a diui Cutava. 

Și cu vocea de tenor a dlui Enăeceanu, o voce 
bine condusă, însă rămasă cam prea uscată, neco- 
lorată îndestul, sfârşim cu rândul elevilor din clasa 
aceasta. 

DI Ştefănescu a prezentat și eleve și încă cu un 
succes ce le poate pune pe gânduri pe unele maestre. 

Vocea de soprană a d-şoarei Vardala, aşa cum a fost 
pusă în lumină în „Vissi d'Arte“ din Tosca, arată că 
în curând ne putem aşteptă la lucruri frumoase când 
proprietara ei îşi va pune tot sufletul pentru desvol- 
tarea ei. De asemenea şi d-şoara Tămăşescu, o mezzo- 
soprană de mare viitor, prin muncă va pune în evi- 
dență o voce de valoare, ajutată fiind şi de un pu- 
ternic temperament scenic. 

Două absolvente, d-șoarele Gabrielescu și Niculescu, 
foarte corecte, şi destul de incolore: cu vocile mititele 
de care dispun vor face o cinste deosebită seratelor 
cu caracter intim prin care se vor produce. 

Asemenea voci nu pot să se încălzească la focul 
ispititor al rampei, care, de obicei, pentru unele firi 
gingașe are un efect nimicitor. De aci căderea aceea 
dela debut a multor diletanţi când abordează scena. 

Am avut, însă, în aceeaş clasă, şi două bune ab- 
solvente, d-şoara lordanovici, o voce de soprană dra- 
matică, destul de întinsă şi bine condusă, şi d-na Păş- 

canu, © mezzo-soprană ce va face mult când îşi va 
desăvârşi studiile, mai ales că e ajutată de un bogat 
temperament. 

Cu aceeaş gravitate a muncei stăruitoare ce into- 
vărăşeşte aşa de bine adevărate talente, sa înfățișat 
clasa dlui Popovici-Bayreuth. 

Voci calde, bine mânuite şi foarte flexibile — 
aceasta-i caracteristica tuturor elevilor acestei clase. 

De aceea vocea de bariton a dlui Popescu, deşi 
cam întunecată, a dat multă strălucire unei arii de 
Donizzetti, de aceea vocea de tenor a diui Brăescu, 
deocamdată tot singurul tenor al clasei, a învins toate 
greutățile pline de dificultăţi de emisiune ale ariei 
lui Tannhăuser şi de aceea vocea de bas cantabil a 
dlui Pătrat a răsunat emoţionantă în rugăciunea din 
„Ebrea“. 

Vocea de bariton a dlui Costescu, un temperament 
puternic în desvoltare, face mare impresie prin căl- 
dura ei, vibrația aceea fericită ce-ţi aminteşte o frază 
scumpă, cu moment dramatic mişcător. Însă, deocam- 
dată e lipsă de omogenitate, scăpărări de lumină ală- 
turi de intunerec destui şi munca trebue să stabilească 
acordul. 

Cu vocea de bas a dlui Florescu, foarte unitară şi 
flexibilă, care e în stare să ia toate desvoltările dorite, 
aşa cum am simţit-o în aria din „Vasul-fantomă“ — 
Wagner — sfârşim şi cu excelenta echipă de elevi ai 
dlui Popovici. ; 

Cu asemenea elemente şi cu altele bune cşite în 
anii trecuţi, putinţa unei clase bune de operă nu e 
decât o chestiune de timp. Și dl Popovici nu va pre- 
getà, va trebui să-şi facă datoria până la sfârşit. 

Clasele instrumentale dela Conservator nu sunt in- 
tr'o periodă înfloritoare. Nu adevărate temperamente 
frecventează aceste clase, ci mai mult descendenţi de 
negustori de muzică, dacă nu chiar copiii negustorilor. 
de mărunţişuri. 

Vioara şi violoncelul rămân încă condamnate să se 
infăţişeze destul de slab. Descendenții „Alterbergilor“ 
şi „Ciolacilor“ sunt departe de a da mai mult ca nişte 
elemente mediocre de ansamblu. 

Mica burghezie şi clasa selectă nu-şi dau obolul 
muzicei. Şi de aci lipsurile acestea ale claselor in- 
strumentale. 

În clasa de violoncel a dlui Dumitrescu am avut 
însă o revelaţie, un elev Moţoiu, care dă cele mai 
frumoase speranţe. De un talent frumos dispune şi 
d! Georgescu. 

„lar cei trei absolvenţi ai clasei, d-nii Amudai, Ni- 
cutescu şi lorgandicf, sunt bune elemente de ansamblu 
ce pot face parte din orchestrele actuale. 

Clasa dlui Dinicu ne-a prenzentat talente: unul în 
desvoltare acela al d-şoarei Roşca şi acela bine pornit 
şi ajutat de o technică indestulătoare al dlui Gheno- 
vici, absolventul clasei. 

Clasele de pian, cinci la număr, sunt pur femenine. 
Eleve destule se luptă cu etudele şi bucăţile din muzica 
marilor maeştri, licărind ici şi colo câte un tempe- 
rament. De altfel instrumentul acesta de cumpânire 
armonică, mult prea complicat și greoi prin technica lui 

nu prea poate fi uşor stăpânit de plăpândele fete, 
chinuite cu et mai mult din trebuinţe de aparenţe so- 
ciale decât din înclinații puternice. 

Anul acesta însă absolventele claselor de pian au 
fost supuse toate la un concurs, executând, la rând, 
o sonată de Beethoven. Însă, din vre-o douăzeci de 
candidate abia vre-o patru i-au atins limanui fericit 
al priceperii bucății cu mult prea încărcată de cuge- 
tare, cu mult peste puterile de interpretare femenină. 

Apoi, încă o parte interesantă a fost descifrarea la 
prima vistă, în care s'au distins d-șoara Mongescu, 
eleva d-şoarei Moteanu, d-şoara Cialic, eleva d-şoarei 
Zenide, dl Dumitrescu Mihail, elevul d-nei Saegiu și 
d-șoara Haschil, eleva dlui Wist. 
 D-şoara Șerbănescu, eleva d-nei loanin, d! Dumi- 
trescu M. elevul d-nei Saegiu, şi d-şoara Haschil, 
eleva dlui Wist, au dat culoarea necesară frumoasei 
pagini pe care celelalte concurente abia le-au price- 
put ici-colo, fără să poată să-şi exprime tot. Dar, 
mai ales, eleva dlui Wist, prin admirabila armonizare 
a întregei bucăţi, prin punerea în lumina cuvenită a 
tuturor frazelor, cu stăruință îndestulătoare asupra 
motivelor pasionale, — a impresionat adânc! 

Şi când te gândești că idealul unei absolvente bune 
se mărgineşte în putinţa unor lecţii mai bine sau mai 
rău plătite! 

De aceea perspectiva unei clase de pian pentru 
băeţi suride tuturor şi aceasta cred că vă ajunge fapt 
împlinit în curând. 

Înainte de a sfârşi cu cele două producţii dela sfârşitul 
anului, ţin să amintesc şi de clasa de harpă a d-nei 
Elodia Coandă, în care am găsit, într'o frumoasă in- 
florire, talentul d-șoarei Rădoi, și în acelaş timp, am 
avut şi o absolventă, o bună stăpânitoare a tainelor 
acestui instrument delicat, d-șoara Urlăţianu. 

Și totdeodată se cuvine să pomenesc şi de un bun 
absolvent al clasei de compoziție a diui Castaldi, 
dl Nonna Otescu, un tânăr compozitor care s'a mani- 
festat până acum printr'o uvertură, alcătuită în cea mai 
pură tematică modernă, o lucrare ce va uimi pe mulţi, 
și o frumoasă pagină de inspiraţie poetică „Seară de 
toamnă“, plină de poezie şi încărcată de căldura fra- 
zelor întâilor inspiraţii. 

E vorba de un talent dela care ne putem aşteptă 
la multe frumseţi şi tot ce dorim e, ca adâncind co- 
moara de motive populare ale noastre, să sporească 
numărul compozițiilor naţionale. 

În producţiile de sfârşit de an toate clasele con- 
servatorului s'au produs cu cele mai bune elemente 
ale lor. 

Lucruri deosebite în aceste programe ne-au fost 
date de clasele de cor și orchestră. 

Cea dintâi — condusă de maestrul Kiriac — în patru 
piese corale de Palestrina, Orlando Lassus, şi Tschai- 
kovsky, a arătat şi de astădată buna pregătire a tu- 
turor elementelor claselor de cânt pentru muzica de 
ansamblu. E o clasă înfloritoare, care va puteă într'o 
bună zi să facă un mijloc de atracţie a publicului spre 
producţiile Conservatorului. 

Acelaş lucru şi despre clasa de orchestră condusă 

de maestrul Castaldi. S'au executat: o uvertură „Le- 
nora ll“ de Beethoven, două părţi dintr'o surlă la or- 
chestră de Purcell — compozitor clasic englez, aproape 
necunoscut până acum, — şi două părţi din „Simfonia 
V-a“ de Beethoven. Deci în domeniul clasicului. Şi cu 
destul succes! 

Deşi unele elemente prea refractare, prea nemlă- 
dioase — flaut, fagotti — strică contururile unor fraze, 
sub bagheta energică a dlui Castaldi, frumoasele pa- 
gini clasice au strălucit pline de toată lumina necesară. 

Încă o parte frumoasă a producţiilor a fost execu- 
tarea foarte corectă a baladei lui Dima, „Mama lui 
Ștefan cel mare“. Și admirabilul motiv popular stră- 
vechiu a căpătat tot farmecul necesar cântat de corul 
Conservatorului, cu acompaniamentul orchestrei ele- 
vilor şi cu bunii solişti d-şoara Bobora şi dl Folescu. 

Culoarea armonică a acestei compoziţii de mare 
valoare în săracul nostru repertor naţional, a căpătat 
toată strălucirea necesară în noua execuţie. 

Şi ne bucurăm cu atât mai mult de reuşita acestei 
grele încercări, cu cât, odată pregătită, ea poate fi 
reluată cu un succes din ce în ce crescând, în pro- 
ducţiile populare pe care Conservatorul va începe să 
le dea, cu începere din toamnă. 

În ăst chip menirea înaltului nostru aşezământ de 
cultură muzicală va fi într'o bună parte atinsă căci, 
în acelaș timp, interesul obştesc pentru Conservator 
va crește spre binele şi inaintarea muzicei în toate 


stratele sociale. B. Lăutarul. 

Soarele şi Pământul. Se dovedeşte din zi în zi, că 
Pământul e o mică corabie plutitoare în vâltoarea ra- 
zelor solare. 

Astăzi se scot din ce în ce în evidenţă influenţele 
solare asupra repartiţiei, în spațiu şi în timp, a fenome- 
nelor meteorologice şi geofizice. 

Asupra celor meteorologice nu insist. Motorul lor, direct 
sau indirect, e Soarele. 

Cât pentru cele geofizice: cercetările abia s'au început 
în zilele noastre. 

Montessus de Ballove, directorul serviciului seismologie 
al repullicei Chili, dresând catalogul mondial al fenome- 
nelor sismice (= cutremure de pământ), dupa zece ani de 
muncă, a reuşit să sintetizeze în mod interesant repartiţia 
geografică a regiunilor sismice. Aceste regiuni se re- 
partizează pe două cercuri ale sferei. Unul este =cercul 
de foce al Pacificului, astfel numit de Leopold Buch. Al 
doilea formează o zonă în lărgime de 200—300, încunju- 
râud globul, cu puţină înclinare spre ecvator şi încru- 
cişindu-se cu ecvatorul pe la strâmtoarea Panama şi pe 
In strâmtoarea Sondei. Aceasta e zona principală a feno- 
menelor sismice şi vulcanice. Dar aceasta e şi zona cea 
mai scăldată în razele Soarelui şi ale Lunei. 

Pe de altă parte, fenomenele sismice şi vulcanice se 
propaga, în maioritatea casurilor, dela răsărit spre apus, 
dupa cum e și mersul aparent al Soarelui. 

E. Marchand, directorul Observatoriului din Pie du 
Midi. intrun memoriu publicat în 1904, susține că cu- 
tremurele tind a se produce când o regiune de acti- 
vitate a Soarelui trece prin meridianul cen- 


tral aparent al discului solar. Sub »regiune de 
activitate solară< se înțelege regiunea de făclii şi pete 
solare. 

Relaţia între activitatea sulară şi perturbațiile magnetice 
terestre, apoi luminile polare — e surprinsă mai de demult. 

In fine, profesorul E. Oddone, colaborator ştiinţific al 
biroului central sismologic din Strassburg, într'un memoriu 
prezentat congresului internațional de seismologie ţinut în 
La Haye, la 21—25 Sept. 1907, precizează şi mai mult 
raportul dintre activitatea solară şi fenomenele sismice 
şi vulcanice scoțând ia iveală, că precum s'a constatat o 
activitate solară viforoasă în cursul anilor 1904, 1905, 
1906, astfel am avut şi catastrofe sismice şi vulcanice 
îngrozitoare la suprafaţa pămâutului. Gavr. Todica. 

